cyanic-selkie/wikianc huggingface dataset:
ഈറിസ് (കുള്ളൻഗ്രഹം)
വലിപ്പം
അതായത്, ഈറിസിന്‌ പ്ലൂട്ടോയെക്കാൾ എട്ടു ശതമാനത്തിൽ താഴെയേ വലിപ്പക്കൂടുതലുള്ളൂ. ഈറിസിന്റെ ആൽബിഡോയായ 0.86 എൻകെലാഡസിന്റേത് കഴിഞ്ഞാൽ സൗരയൂഥത്തിൽ ഏറ്റവും ഉയർന്നതാണ്‌. സൂര്യനിൽ നിന്നുള്ള ദൂരത്തിൽ വരുന്ന വ്യതിയാനം മൂലം ഉപരിതലത്തിലെ ഹിമം പുനർനിർമ്മിക്കപ്പെടുന്നതിനാലാണ്‌ ആൽബിഡോ ഇത്ര ഉയർന്നിരിക്കുന്നത് എന്നാണ്‌ കരുതപ്പെടുന്നത്. 2007-ൽ സ്പിറ്റ്സർ ബഹിരാകാശ ദൂരദർശിനി നടത്തിയ നിരീക്ഷണങ്ങളിൽ നിന്ന് ഈറിസിന്റെ വ്യാസം 2,600 (+400; -200) km ആണെന്നാണ്‌ കണക്കാക്കാനായത്. സ്പിറ്റ്സർ, ഹബിൾ ദുരദർശിനികളുടെ കണക്കുകൾ 2400-2500km ഇടവേളയിൽ കവിഞ്ഞുകിടക്കുന്നു. ഈ ഇടവേളയനുസരിച്ച് ഈറിസിന്റെ വലിപ്പമ് പ്ലൂട്ടോയെക്കാൾ നാലു മുതല് എട്ട് ശതമാനം വരെ കൂടുതലാണ്.
എന്നാൽ ഈറിസിന്റെ പിണ്ഡം ഇതിൽ കൂടുതൽ കൃത്യതയോടെ കണക്കാക്കാനായിട്ടുണ്ട്. ഉപഗ്രഹമായ ഡിസ്നോമിയയുടെ പരിക്രമണകാലമായ 15.774 ദിവസത്തിൽ നിന്ന് ഈറിസിന്റെ പിണ്ഡം പ്ലൂട്ടോയുടേതിനെക്കാൾ 27 ശതമാനം കൂടുതലാണെന്നാന് കണക്കാക്കിയിരിക്കുന്നത്.
ഉപരിതലവും അന്തരിക്ഷവും
thumb|right|ഈറിസിന്റെയും പ്ലൂട്ടോയുടെയും ഇൻഫ്രാറെഡ് വർണ്ണരാജികൾ തമ്മിലുള്ള താരതമ്യം സമാനതകൾ കാണിക്കുന്നു. മീഥേൻ അവശോഷണരേഖകളാണ്‌ അടയാളപ്പെടുത്തിയിരിക്കുന്നത് thumb|left|ഈറിസും ഡിസ്നോമിയയും ചിത്രകാരന്റെ ഭാവനയിൽ ഈറിസിനെ തിരിച്ചറിഞ്ഞശേഷം നിരീക്ഷണസംഘം ഹവായിയിലെ 8m ജെമിനി നോർത്ത് ദൂരദർശിനിയുപയോഗിച്ച് 2005 ജനുവരി 25-ന് വർണ്ണരാജി നിരീക്ഷണം തുടർന്നു. ഈറിസിൽ നിന്നുള്ള ഇൻഫ്രാറെഡ് രാജിയിൽ നിന്ന് അവിടെ ഖരരൂപത്തിൽ മീഥേൻ ഉണ്ടെന്ന് സ്ഥിതീകരിക്കാനായി. കുള്ളൻ ഗ്രഹത്തിന്റെ ഉപരിതലം പ്ലൂട്ടോ, ട്രൈറ്റൺ എന്നിവയുടേതിന് സമാനമാണെന്ന് ഇതുവഴി അനുമാനിക്കപ്പെട്ടു. അക്കാലത്ത് മിഥേൻ ഉള്ളതായി അറിയപ്പെട്ടിരുന്ന ഒരേയൊരു ട്രാൻസ് നെപ്റ്റ്യൂണിയൻ വസ്തു പ്ലൂട്ടോ ആയിരുന്നു.
പരിക്രമണപഥം ഉത്കേന്ദ്രതയുള്ളതായതിനാൽ ഈറിസിലെ ഉപരിതലതാപനില 30 കെൽവിനിനും 56 കെൽവിനിനുമിടയിൽ വ്യത്യാസപ്പെട്ടുകൊണ്ടിരിക്കും എന്നാണ്‌ കണക്കാക്കിയിരിക്കുന്നത്.
ചുവപ്പുനിറമുള്ള പ്ലൂട്ടോ, ട്രൈറ്റൺ എന്നിവയിൽ നിന്ന് വ്യത്യസ്തമായി ഈറിസിന്‌ ചാരനിറമാണ്‌. പ്ലൂട്ടോയുടെ ചുവപ്പുനിറം ഉപരിതലത്തിലെ തോലിൻ (tholin) നിക്ഷേപങ്ങൾ മൂലമാണെന്നാണ്‌ വിശ്വസിക്കപ്പെടുന്നത്. ഈ നിക്ഷേപങ്ങൾ മൂലം ഇരുളുന്ന ഉപരിതലത്തിന്റെ ആൽബിഡോ കുറയുകയും താപനില ഉയരുകയും ചെയ്യുന്നു. ഉപരിതലത്തിലെ ഖരരൂപത്തിലുള്ള മീഥേൻ ഇതുമൂലം ബാഷ്പീകരിക്കപ്പെടുന്നു. ഈറിസിന്‌ സൂര്യനിൽ നിന്നുള്ള ദൂരം പ്ലൂട്ടോയുടേതിനെക്കാൾ കൂടുതലായതിനാൽ ആൽബിഡോ കുറവുള്ളപ്പോഴും മീഥേന്‌ ഘനീഭവിച്ച് ഉപരിതലത്തിലേക്ക് തിരിച്ചെത്താനാകും. ഇങ്ങനെ ഉപരിതലത്തിൽ എല്ലാ ഭാഗത്തും എത്തുന്ന മീഥേൻ അവിടെയുള്ള തോലിൻ നിക്ഷേപങ്ങളെ മറയ്ക്കുന്നു.
ഈറിസിന്‌ സൂര്യനിൽ നിന്നുള്ള അകലം പ്ലൂട്ടോയുടേതിന്‌ മൂന്നിരട്ടി വരെ ആകാമെങ്കിലും ഇടയ്ക്ക് ഈറിസ് വളരെ സമീപത്തെത്തുന്നു. ഇങ്ങനെ സമീപത്തെത്തുമ്പോൾ ഉപരിതലത്തിലെ ഖരവസ്തുക്കൾ ഉത്പതനത്തിന്‌ വിധേയമാകാം. മീഥേനാകട്ടെ വളരെപ്പെട്ടെന്ന് ബാഷ്പീകരിക്കപ്പെടുന്ന പദാർത്ഥവുമാണ്‌. അതിനാൽ ഈറിസിൽ ഖരരൂപത്തിൽ മീഥേൻ ഇപ്പോഴും ഉണ്ടെന്നത് രണ്ട് കാര്യങ്ങളിലൊന്നിനെ സൂചിപ്പിക്കുന്നു : ഒന്നുകിൽ ഈറിസ് എല്ലായ്പ്പോഴും മീഥേനെ ഖരരൂപത്തിൽ നിർത്താനുതകുംവിധം കുറഞ്ഞ താപനിലയിലായിരുന്നിരിക്കാം, അല്ലെങ്കിൽ ബാഷ്പീകരിക്കപ്പെടുന്ന മീഥേന്‌ പകരം വെക്കാൻ ഈറിസിനുള്ളിൽ ഒരു മീഥേൻ സ്രോതസ്സുണ്ടായിരിക്കാം. ഇത് മറ്റൊരു ട്രാൻസ് നെപ്റ്റ്യൂണിയൻ കുള്ളൻ ഗ്രഹമായ ഹൗമിയയുടെ സ്ഥിതിയിൽ നിന്ന് വ്യത്യസ്തമാണ്‌. ഹൗമിയയുടെ ഉപരിതലത്തിൽ ഖരരൂപത്തിൽ ജലം കാണപ്പെടുന്നുവെങ്കിലും മീഥേൻ കാണപ്പെടുന്നില്ല.
അവലംബം
വർഗ്ഗം:സൗരയൂഥത്തിലെ കുള്ളൻഗ്രഹങ്ങൾ
മണിച്ചിത്രത്താഴ് (ചലച്ചിത്രം)
1993-ൽ ഫാസിൽ സംവിധാനം ചെയ്ത പ്രശസ്തമായ ഒരു സൈക്കോ ത്രില്ലർ മലയാളചലചിത്രമാണ് മണിച്ചിത്രത്താഴ്. മധു മുട്ടം തിരക്കഥ രചിച്ച ഈ ചിത്രത്തിൽ മോഹൻലാൽ, ശോഭന, സുരേഷ്‌ ഗോപി എന്നിവരാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്. പത്തൊൻപതാം നൂറ്റാണ്ടിൽ മധ്യതിരുവിതാംകൂറിലെ ആലപ്പുഴ ജില്ലയിലെ മുട്ടം എന്ന സ്ഥലത്തെ പ്രശസ്തമായ ആലുമൂട്ടിൽ കൊട്ടാരത്തിലെ ഒരു ഈഴവ കുടുംബത്തിൽ നടന്ന ദുരന്തസംഭവം ഈ കഥയെ സ്വാധീനിച്ചിട്ടുണ്ട്. സ്വർഗ്ഗചിത്രയുടെ ബാനറിൽ അപ്പച്ചൻ ആണ് ഈ ചിത്രം നിർമ്മിച്ചിരിക്കുന്നത്. മനുഷ്യ മനോനിലയുമായി ബന്ധപ്പെട്ട സ്തോഭജനകമായ എന്നാൽ മലയാളചലച്ചിത്രത്തിൽ മുൻപെങ്ങുമില്ലാത്ത ഇതിവൃത്തമാണ് ഈ ചിത്രത്തിന്റേത്. പ്രമുഖരായ സിദ്ദിഖ്-ലാൽ, പ്രിയദർശൻ, സിബിമലയിൽ എന്നിവർ ഈ ചിത്രത്തിന്റെ രണ്ടാം യൂണിറ്റ് സംവിധായകരായിരുന്നു. 1993-ലെ ഏറ്റവും നല്ല ജനപ്രിയചിത്രത്തിനുള്ള ദേശീയ-സംസ്ഥാന പുരസ്കാരങ്ങൾ ഈ ചിത്രം നേടി. ഗംഗ എന്ന കേന്ദ്രകഥാപാത്രത്തെ അനശ്വരമാക്കിയ ശോഭനയ്ക്ക് ഏറ്റവും നല്ല നടിക്കുള്ള ദേശീയപുരസ്കാരവും ലഭിക്കുകയുണ്ടായി.
ഈ ചിത്രത്തിന്റെ തകർപ്പൻ ജയം പത്തുവർഷങ്ങൾക്ക് ശേഷമാണെങ്കിലും ഇന്ത്യയിലെ വിവിധ ഭാഷകളിൽ പുനർനിർമ്മിക്കുവാൻ കാരണമായി. കന്നടയിൽ ആപ്തമിത്ര, തമിഴിലും തെലുങ്കിലും ചന്ദ്രമുഖി, ഹിന്ദിയിൽ ഭൂൽ ഭുലയ്യ എന്നീ പേരുകളിലാണിവ ഇറങ്ങിയത്. എല്ലാ ചിത്രങ്ങളും വൻ വിജയമാണ് നേടിയത്.
ഇതിവൃത്തം
പാരമ്പര്യ ചിന്താഗതിയുള്ള അമ്മാവന്റെ (നെടുമുടി വേണു) വാക്കിനെ അവഗണിച്ച് യുവദമ്പതികളായ ഗംഗയും (ശോഭന) നകുലനും (സുരേഷ് ഗോപി) തങ്ങളുടെ പഴയ തറവാട്ടിലേക്ക് പ്രവേശിക്കുന്നതോട്കൂടി ചില അമാനുഷിക സംഭവങ്ങൾക്ക് സാക്ഷ്യം വഹിക്കുകയാണ്. തറവാട്ടിലെ അല്ലി എന്ന യുവതിക്കു നേരേയും നകുലനു നേരേയും അജ്ഞാതമായ വധശ്രമങ്ങൾ ഉണ്ടാകുന്നു. വിവാഹത്തിന് ശേഷം കടുത്ത നൈരാശ്യത്തിന്റെ പിടിയിലായ നകുലന്റെ മുറപ്പെണ്ണ് ശ്രീദേവിയിലേക്കാണ് (വിനയ പ്രസാദ്) സംശയത്തിന്റെ മുന നീളുന്നത്.
മനഃശാസ്ത്ര വിദഗ്ദ്ധനും നകുലന്റെ ഉറ്റ സുഹൃത്തുമായ ഡോ. സണ്ണി ജോസഫിനെ (മോഹൻ ലാൽ) ഇതിന്റെ വസ്തുത എന്താണെന്നറിയാൻ വിളിപ്പിക്കുന്നു. ദ്വന്ദവ്യക്തിത്വം അഥവാ അപരവ്യക്തിത്വം (മൾട്ടിപ്പിൾ പർസനാലിറ്റി ഡിസോഡർ) ബാധിച്ച ഗംഗ തന്നെയാണ് ഈ ദുരൂഹതക്ക് പിന്നിലെന്ന് വൈകാതെ തിരിച്ചറിയുകയാണിവിടെ. ഗംഗയെ വേട്ടയാടിയിരുന്ന ചില പഴയകാല പ്രശ്നങ്ങളാണിതിന് കാരണമായത്.
നകുലനും ഗംഗയും ഇപ്പോൾ താമസിക്കുന്ന തറവാട് ഒരുകാലത്ത് ശങ്കരൻ തമ്പി എന്ന ക്രൂരനായ ഒരു കാരണവരുടേതായിരുന്നു. തഞ്ചാവൂരിൽ നിന്നും വന്ന ഭരതനാട്യ നർത്തകി നാഗവല്ലിയെ ഇയാൾ ഇവിടെ പാർപ്പിച്ചു. എന്നാൽ നാഗവല്ലിക്ക് തൊട്ടടുത്തു താമസിക്കുന്ന രാമനാഥൻ എന്ന നർത്തകനുമായുള്ള ഇഷ്ടമറിയുന്ന കാരണവർ നാഗവല്ലിയെ വെട്ടിക്കൊല്ലുന്നു. പ്രതികാരദാഹിയായ ആത്മാവായി മാറുന്ന നാഗവല്ലിയെ ഒരു മന്ത്രവാദി തെക്കിനിയിൽ ബന്ധിച്ചു.
പഴംകഥകളും യക്ഷിക്കഥകളും തന്റെ മുത്തശ്ശിയിൽ നിന്ന് കേട്ടുവളർന്ന ഗംഗ, നാഗവല്ലിയുടെ ഈ കഥ മനസ്സിലാക്കുന്നു.തുടക്കത്തിൽ നാഗവല്ലിയോട് തോന്നുന്ന സഹതാപം (സിമ്പതി) പിന്നെ ഒരുതരം തന്മയീഭാവം (എമ്പതി) ആയി മാറുന്നു. ഗംഗ, നാഗവല്ലിയുടെ കഥാപാത്രത്തിലേക്ക് രൂപാന്തരം പ്രാപിക്കുമ്പോൾ  തന്റെ ഭർത്താവ് നകുലൻ, പഴയ  ക്രൂരനായ  ആ കാരണവരാവുകയാണ് ഗംഗയുടെ മനസ്സിൽ. അയൽക്കാരനായ മഹാദേവൻ രാമനാഥനായും മാറുന്നു. ആക്രമ സംഭവങ്ങളുടെ ഉറവിടം കൃത്യമായി തിരിച്ചറിഞ്ഞ സണ്ണി, ക്രൂരനായ തമ്പിയെ കൊല്ലാനനുവദിച്ചാൽ ഗംഗയുടെ ശരീരത്തിൽ നിന്ന് ഒഴിഞ്ഞ് പോകണമെന്ന് നാഗവല്ലിയെ ബോധ്യപ്പെടുത്തുന്നു. അദ്ദേഹം നകുലനെ ആ പഴയ കാരണവരായി വേഷമിടീക്കുന്നു. നിർണ്ണായകമായ ഒരു ഘട്ടത്തിൽ, തന്ത്രപൂർവം നകുലനു പകരം കാരണവരുടെ ഒരു പാവയെ മാറ്റിവെച്ച് നാഗവല്ലിക്ക് അവളുടെ സങ്കൽപ്പത്തിലുള്ള ശത്രുവിനെ വധിക്കാനവസരം നൽകുന്നു. താൻ പ്രതികാരം ചെയ്തുവെന്ന് ഗംഗയിലുള്ള നാഗവല്ലിയെ തെറ്റിദ്ധരിപ്പിച്ചുകൊണ്ട് ഗംഗയെ തന്റെ ഈ മാനസിക നിലയിൽ നിന്ന് മോചിപ്പിക്കുന്നതാണ് കഥയുടെ അന്ത്യം.
സംഗീതം
ബിച്ചു തിരുമല, മധു മുട്ടം, വാലി എന്നിവർ എഴുതിയ ഗാനങ്ങൾക്ക് സംഗീതം പകർന്നത് എം.ജി. രാധാകൃഷ്ണൻ ആണ്. ജോൺസൺ ആണ് ചിത്രത്തിന്റെ പശ്ചാത്തലസംഗീതം ഒരുക്കിയത്.
വിവാദങ്ങൾ
ചിത്രത്തിലെ അഭിനയത്തിനു ശോഭനയ്ക്ക് മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചു. പക്ഷേ, ചിത്രത്തിൽ ശോഭനയ്ക്കു വേണ്ടി ശബ്ദം നൽകിയിരിക്കുന്നത് ഡബ്ബിംഗ് ആർട്ടിസ്റ്റുകളായ ഭാഗ്യലക്ഷ്മിയും (ഗംഗ), ദുർഗ്ഗയുമാണ് (നാഗവല്ലി).
പുറത്തേക്കുള്ള കണ്ണികൾ
വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മികച്ച ജനപ്രിയ ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:മോഹൻലാൽ-ശോഭന ജോഡി
കൊടുമൺ ഗ്രാമപഞ്ചായത്ത്
പത്തനംതിട്ടജില്ലയിൽ അടൂർതാലൂക്കിൽ പറക്കോട് ബ്ളോക്കിലാണ് കൊടുമൺ ഗ്രാമപഞ്ചായത്ത് സ്ഥിതിചെയ്യുന്നത്. കൊടുമൺ, അങ്ങാടിക്കൽ എന്നീ രണ്ടു വില്ലേജുകൾ കൂടിച്ചേർന്നതാണ് ഈ പഞ്ചായത്ത്. കൊടുമൺ പഞ്ചായത്തിന്റെ വിസ്തീർണ്ണം 36.36 ചതുരശ്രകിലോമീറ്ററാണ്.
ആശ്ചര്യ ചൂഡാമണി എന്ന സംസ്കൃത നാടകം രചിക്കുകയും കൊടുമൺ ആസ്ഥാനമാക്കി ചെന്നീർക്കര സ്വരൂപം സ്ഥാപിച്ച് ഭരണം നടത്തുകയും ചെയ്ത ശ്രീശക്തിഭദ്രന്റെ ജന്മംകൊണ്ടത് ഇവിടെയാണ്.
KODUMON - കൊടുമൺ - സ്വർണ്ണഭൂമി
അതിരുകൾ
പഞ്ചായത്തിന്റെ അതിരുകൾ പടിഞ്ഞാറുഭാഗത്ത് പന്തളം തെക്കേക്കര പഞ്ചായത്തും അടൂർ മുനിസിപ്പാലിറ്റിയും, തെക്കുഭാഗത്ത് അടൂർ മുനിസിപ്പാലിറ്റിയും ഏഴംകുളം പഞ്ചായത്തും, കിഴക്കുഭാഗത്ത് കൂടൽ പഞ്ചായത്തും, വടക്കുഭാഗത്ത് പന്തളം തെക്കേക്കര, കൂടൽ പഞ്ചായത്തുമാണ്.
ഭൂപ്രകൃതി
മലകളും താഴ്വരകളുമടക്കം വൈവിധ്യമാർന്ന ഭൂപ്രകൃതി കൊടുമൺ പഞ്ചായത്തിലുണ്ട്. കിഴക്കുനിന്നും പടിഞ്ഞാറോട്ടും, തെക്കുനിന്നും വടക്കോട്ടും ചരിഞ്ഞുള്ള ഭൂപ്രകൃതിയാണ് പഞ്ചായത്തിന്റേത്. നിരവധി തോടുകളും കൈത്തോടുകളും ഒഴുകി അച്ചൻകോവിലാറ്റിൽ ചെന്നുചേരുന്നു. ഇടവിട്ടിടവിട്ടുള്ള കുന്നുകൾ ഒരു സവിശേഷതയാണ്. കൂടാതെ അഭ്രവും വൈഡൂര്യവും അടക്കം വിലയേറിയ ധാതുദ്രവ്യങ്ങൾ നെടുമൺകാവ് പ്രദേശങ്ങളിലുണ്ട്. വലിയ ചൂടും തണുപ്പും ഇല്ലാത്ത കാലാവസ്ഥയാണ്. പഞ്ചായത്തിൽ മുപ്പതിലധികം കാവുകളുണ്ട്. കൊടുമൺ പഞ്ചായത്ത് പ്രധാനമായും ഒരു കാർഷികപ്രദേശമാണ്.
പുറമെ നിന്നുള്ള കണ്ണികൾ
വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
സുഭാഷ് തോമസ്, അങ്ങാടിക്കൽ
2009-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
ഷാ ഷൂജ (മുഗൾ രാജകുമാരൻ)
ഷാ ഷൂജ (ജൂൺ 23, 1616 - ഫെബ്രുവരി 7, 1661) മുഗൾ ചക്രവർത്തിയായിരുന്ന ഷാജഹാന്റെയും മുംതാസ് മഹലിന്റെയും രണ്ടാമത്തെ പുത്രനായിരുന്നു. ബംഗാൾ, ഒഡീഷ എന്നിവിടങ്ങളിലെ ഗവർണറായിരുന്നു ഇദ്ദേഹം. ഇന്നത്തെ ബംഗ്ലാദേശിൽ ഉൾപ്പെട്ട ധാക്കയായിരുന്നു അദ്ദേഹത്തിന്റെ തലസ്ഥാനം.
ആദ്യകാല ജീവിതവും കുടുംബവും
1616 ജൂൺ 23 ന് അജ്മീറിലാണ് ഷാ ഷൂജ ജനിച്ചത്. മുഗൾ ചക്രവർത്തിയായ ഷാജഹാന്റെയും മുംതാസ് മഹലിന്റെയും രണ്ടാമത്തെ മകനായിട്ടാണ് അദ്ദേഹം ജനിച്ചത്. ജഹനാര ബീഗം, ദാരാ ഷിക്കോ, റോഷനാര ബീഗം, ഔറംഗസേബ്, മുറാദ് ബക്ഷ്, ഗൗഹാര ബീഗം തുടങ്ങിയവരായിരുന്നു ഷാ ഷൂജയുടെ സഹോദരങ്ങൾ. അദ്ദേഹത്തിന് സുൽത്താൻ സൈൻ ഉൽ-ദിൻ (ബോൺ സുൽത്താൻ അഥവാ സുൽത്താൻ ബാംഗ്), ബുലന്ദ അക്തർ, സൈനുൽ അബിദിൻ എന്നിങ്ങനെ മൂന്നു പുത്രന്മാരും ദിൽപാസിർ ബാനു ബീഗം, ഗുൽറുക്ക് ബാനു, റോഷനാര ബീഗം, അമിനാ ബാനു ബീഗം തുടങ്ങി നാലു പുത്രിമാരുമാണുണ്ടായിരുന്നത്.
അവലംബം
വർഗ്ഗം:1616-ൽ ജനിച്ചവർ വർഗ്ഗം:1661-ൽ മരിച്ചവർ വർഗ്ഗം:മുഗൾ രാജകുമാരന്മാർ
ക്യൂബയിലെ വിദ്യാഭ്യാസം
ക്യൂബയിലെ വിദ്യാഭ്യാസം അനേകം വർഷങ്ങളായി ഉയർന്ന റാങ്കിങ്ങിലാണ് നിലനിന്നുവരുന്നത്. ഹവാന സർവ്വകലാശാല 1727ലാണ് സ്ഥാപിതമായത്. അതുപോലുള്ള സുസ്ഥാപിതമായ അനേകം കോളജുകളും സർവ്വകലാശാലകളുമായ ഉന്നതവിദ്യാഭ്യാസസ്ഥാപനങ്ങൾ അവിടെയുണ്ട്. 1959ലെ വിപ്ലവശേഷം കാസ്ട്രോ സർക്കാർ അവിടത്തെ എല്ലാ വിദ്യാഭ്യാസ സ്ഥാപനങ്ങളും ദേശസാൽക്കരിച്ചു. സർക്കാർ ആണ് ക്യൂബയിലെ വിദ്യാഭ്യാസ സ്ഥാപനങ്ങൾ എല്ലാം നടത്തിവരുന്നത്. വിദ്യാഭ്യാസ പ്രവർത്തനത്തിൽ ശക്തമായ തത്ത്വാധിഷ്ഠിത ചിന്ത ഉൾച്ചേർന്നിട്ടുണ്ട്. ഭരണഘടനതന്നെ സ്ഥാപിക്കുന്നത്, വിദ്യാഭ്യാസ-സാംസ്കാരികവുമായ പോളിസി മാർക്സിസ്റ്റ് തത്ത്വത്തിലധിഷ്ഠിതമാകണമെന്നാണ്. വിദ്യാഭ്യാസത്തിലാണ് ക്യൂബ ഏറ്റവും കൂടുതൽ.
ചരിത്രം
ക്യൂബ പതിനാറാം നൂറ്റാണ്ടുമുതൽ 1898ൽ സ്പാനിഷ് അമേരിക്കൻ യുദ്ധത്തിൽ ക്യൂബയെ അമേരിക്കയിൽ ചേർക്കുന്നതു വരെ സ്പെയിന്റെ കോളണിയായിരുന്നു. 1727ൽ സ്ഥാപിച്ച ഹവാന സർവ്വകലാശാല ക്യൂബയിലെ മാത്രമല്ല അമേരിക്കൻ ഭൂഖണ്ഡത്തിലെ തന്നെ ഏറ്റവും പഴക്കം ചെന്ന സർവ്വകലാശാലയാണ്.
1900ൽ ക്യൂബയിലെ സാക്ഷരതാനിരക്ക് 36.1%മുതൽ 42% വരെ ആയിരുന്നു. അന്നത്തെക്കാലത്ത് ഈ നിരക്ക് വികസ്വരരാജ്യങ്ങളിൽ ഏറ്റവും ഉയർന്നതായിരുന്നു. 1900ൽത്തന്നെ ക്യൂബയുടെ വിദ്യാഭ്യാസസംവിധാനം വളരെ ശക്തമായിരുന്നു. പക്ഷെ, രാജ്യത്തെ പകുതി കുട്ടികൾക്കു മാത്രമേ ഈ സംവിധാനത്തിൽ പഠിക്കാൻ കഴിഞ്ഞുള്ളു. രാജ്യത്തെ ഏറ്റവും പാവപ്പെട്ടവർക്കു സ്കൂളുകളിൽ ചേരാനുള്ള അവസരം ലഭിച്ചില്ല. ഇതിന്റെ ഫലമായി, ക്യൂബയിലെ സാക്ഷരതാനിരക്ക് പട്ടണപ്രദേശത്തേക്കാൾ ഗ്രാമപ്രദേശങ്ങളിൽ ഗണ്യമായി കുറഞ്ഞു. 1959നുമുമ്പ് പതിനഞ്ചു വയസിനു മുകളിലുള്ള ക്യൂബക്കാരിൽ 22% പേർ നിരക്ഷരരും 60% പേർ ഭാഗികമായി സാക്ഷരരുമായിരുന്നു. കാരണം അനേകം ക്യൂബക്കാർക്ക് മൂന്നാം തരം അല്ലെങ്കിൽ അതിലും താഴെ ഗ്രേഡിന്റെ ഗുണനിലവാരമില്ലാത്ത വിദ്യാഭ്യാസമാണ് ലഭിച്ചത്.
ക്യൂബയിലെ പൊതുവിദ്യാഭാസം സൗജന്യമായിരുന്നു. പുസ്തകത്തിനുള്ള പണമൊഴിച്ച് ബാക്കി ചെലവുകളെല്ലാം സൗജന്യമാണ്. ഹവാന സർവ്വകലാശാലയിലും ഇതുതന്നെയാണ് സ്ഥിതി. ക്യൂബൻ വിപ്ലവത്തിനുശേഷം പുതിയ സർക്കാർ മാർക്സിസത്തിന്റെ അടിസ്ഥാനത്തിൽ ക്യൂബയിലെ വിദ്യാഭ്യാസം ഉടച്ചുവാർത്തു. അഞ്ച് അടിസ്ഥാനവസ്തുതകൾ ലക്ഷ്യം വച്ചാണ് ക്യൂബയുടെ വിദ്യാഭ്യാസസംവിധാനത്തെ സംവിധാനം ചെയ്തത്. പിന്നാക്ക ഗ്രാമീണ മേഖലയിലുള്ള കുട്ടികൾക്ക് ഇന്ന് വിസിറ്റിങ് അദ്ധ്യാപകർ മുഖേന പഠനം സുസാദ്ധ്യമാണ്.
ക്യൂബയിലെ സ്കൂളുകളുടെ അടിസ്ഥാനഘടന മാറ്റിയും നിന്നുപോയ സ്കൂളുകൾ പുനർനിർമ്മിച്ചും പുതിയ സർക്കാർ, വലിയതൊതിലുള്ള നിരക്ഷരതാപ്രശ്നത്തിൽ ഇടപെട്ടു. 1959 ഏപ്രിൽ ആയപ്പോഴെയ്ക്കും 817 സാക്ഷരതാകേന്ദ്രങ്ങൽ സർക്കാർ തുറന്നു. കൂടുതൽ വിശാലമായി ഇക്കാര്യം വിജയിപ്പിക്കാനായി കൗമാരപ്രായക്കാരേയും സന്നദ്ധപ്രവർത്തകരേയും തങ്ങളുടെ സഹ ക്യൂബക്കാരെ പഠിപ്പിച്ച് സാക്ഷരരാക്കാനായി വിദൂരമായ ഗ്രാമീണമേഖലകളിലേയ്ക്ക് അയച്ചു. ഈ സാക്ഷരതാപ്രവർത്തനത്തിനു രണ്ട് ലക്ഷ്യമുണ്ടായിരുന്നു: ഒന്നാമത്, എല്ലാ ക്യൂബക്കാർക്കും വിദ്യാഭ്യാസം നൽകുക, അവരെ വായിക്കാൻ പഠിപ്പിക്കുക, പിന്നെ, പട്ടണത്തിലുള്ളവർക്ക് ഗ്രാമീണ ജീവിതത്തെപ്പറ്റി അനുഭവമുണ്ടാക്കുക. വളരെച്ചെറിയ സമയംകൊണ്ടുതന്നെ പുതിയ ക്യൂബൻ സർക്കാർ, അവിടത്തെ വിദ്യാഭ്യാസ സംവിധാനത്തിൽ വലിയ മാറ്റമുണ്ടാക്കി. 2000 ആയപ്പോഴെയ്ക്കും ക്യൂബയിലെ 15-24 വരെ പ്രായമുള്ളവരുടെ സാക്ഷരത 97% ആയിമാറി. സാക്ഷരത ക്യൂബയിലെ പാവപ്പെട്ടവർക്ക് രാജ്യത്തും ലോകത്തും മെച്ചപ്പെട്ട ജീവിതമുണ്ടായി. പുതിയ സർക്കാർ വിദ്യാഭ്യാസത്തെ ഏറ്റവും പ്രാധാന്യമുള്ളതായി കണ്ടു. നേതാക്കൾ വിശ്വസിച്ചത്, ക്യൂബ ശക്തമാകാനും അവിടത്തെ പൗരന്മാർ സമൂഹത്തിലെ സജീവമായ പങ്കാളികൾ ആകണമെങ്കിൽ അവർ വിദ്യാഭ്യാസമുള്ളവരാകണമെന്നാണ്.
1961ൽ സ്വകാര്യ സർവ്വകലാശാലകളും സ്കൂളുകളും അവയുടെ ഉടമസ്ഥന്മാർക്ക് യാതൊരുവിധ നഷ്ടപരിഹാരവും നൽകാതെ ദേശസാൽക്കരിച്ചു.
സ്ത്രീകളുടെ പങ്ക്
ക്യൂബൻ വിപ്ലവം രാജ്യത്തെ സ്ത്രീകൾക്ക് പ്രത്യേകിച്ചും വലിയ അവസരങ്ങളുണ്ടാക്കിയിട്ടുണ്ട്. "വിപ്ലവത്തിനുമുമ്പ് അനേകം സ്ത്രീകൾ മറ്റു തൊഴിൽ ലഭിക്കാനവസരമില്ലാതെ വീട്ടുജോലികളിൽ മുഴുകിക്കഴിയുകയായിരുന്നു." ഗ്രാമത്തിലെ സ്ത്രീകൾ അന്ന് കൂടുതലും കാർഷികവൃത്തിചെയ്തു ജീവിച്ചു. നഗരത്തിലെ സ്ത്രീകൾ ഗൃഹങ്ങളിൽ വീട്ടുജോലിക്കാരും ലൈംഗികത്തൊഴിലാളികളുമായിക്കഴിഞ്ഞു. അവർക്ക് മറ്റു അനസരമൊന്നുമുണ്ടായിരുന്നില്ല. 1960 ആഗസ്തിൽ ഫെഡറേഷൻ ഓഫ് ക്യൂബൻ വുമൻ സംഘടിപ്പിച്ചത്, ക്യൂബൻ കാര്യങ്ങളിൽ എല്ലാ സ്ത്രീകളേയും പങ്കെടുപ്പിക്കുക എന്ന വ്യക്തമായ ലക്ഷ്യത്തോടെയായിരുന്നു. സമൂഹത്തിൽനിന്നും വർഷങ്ങളായി ഒഴിഞ്ഞുനിന്ന ക്യൂബൻ സ്ത്രീകൾ സർക്കാരിൽ തങ്ങളുടെ പങ്ക് ഏറ്റെടുത്തുതുടങ്ങി. ക്യൂബ അഭിമുഖീകരിക്കുന്ന സാമൂഹ്യ രാഷ്ട്രീയ സാമ്പത്തിക സാംസ്കാരിക പ്രശ്നങ്ങളിൽ സ്ത്രീകൾ ഇടപെടുന്നതു കാണാൻ ഫെഡറേഷൻ ഓഫ് ക്യൂബൻ വുമൻ ആഗ്രഹിച്ചു. പരിപാടികളും സ്കൂളുകൾ പോലുള്ള സ്ഥാപനങ്ങളും ക്യൂബൻ സ്ത്രീകൾക്കായി സ്ഥാപിക്കപ്പെട്ടു.
സാക്ഷരതാപരിപാടികൾ ക്യൂബയുടെ സാക്ഷരത വർദ്ധിപ്പിക്കാൻ ലക്ഷ്യമിട്ടു. അതുവഴി നഗരവും ഗ്രാമവും തമ്മിലുള്ള വിനിമയം കൂട്ടാൻ തുടക്കമിട്ടു. വിദ്യാർത്ഥികളും സന്നദ്ധപ്രവർത്തകരും ക്യൂബയിലെ ഗ്രാമപ്രദേശങ്ങൾ സന്ദർശിച്ച് അവിടത്തെ ജനങ്ങലെ വായിക്കാൻ പഠിപ്പിക്കാനും ക്യൂബൻ രാഷ്ട്രീയത്തിന്റെ തത്സമയ നിലയെപ്പറ്റിയുള്ള അറിവു പങ്കുവയ്ക്കാനും തുടങ്ങി. ക്യൂബയിലെ ഗ്രാമങ്ങളിൽ കൃഷിമാത്രം ചെയ്തുവന്ന സ്ത്രീകൾക്ക് പഠിക്കാനും തൊഴിൽ പരിശീലനം നേടാനും ആഗ്രഹമുണ്ടെങ്കിൽ അവരെ അതിനനുവദിച്ചു. അവസരമുണ്ടാക്കി. പുതിയ സർക്കാർ വന്നപ്പോൾ ക്യൂബയിലെ നഗര പ്രദേശത്തു ലൈംഗികതൊഴിലാളികളായി ജോലിചെയ്തുവന്ന സ്ത്രീകളെ തുടർപഠനത്തിനു അവസരമുണ്ടാക്കി. തുടർന്ന് 1961ൽ ലൈംഗികത്തൊഴിൽ നിർത്തലക്കുകയും ചെയ്തു. മാനസികാരോഗ്യത്തെ ലക്ഷ്യമാക്കിയ ആരോഗ്യപരിപാലനനയം ജോലിസ്ഥലത്തെ ക്യൂബൻ സ്ത്രീകളുടെ സുരക്ഷിതത്വം സാദ്ധ്യമാക്കി. ആത്മവിശ്വാസവും ആത്മാഭിമാനവും വളർത്താനുള്ള കഴിവ് സ്ത്രീകളിൽ സൃഷ്ടിച്ചു. എല്ലാ സ്ത്രീകളും മാന്യതയുള്ളവരാണെന്ന പുതിയ സർക്കാരിന്റെ വിശ്വാസം ആണീ പ്രവർത്തനങ്ങൾക്കു കാരണമായത്. ക്യൂബൻ വിപ്ലവം അവിടത്തെ സ്ത്രീകളുടെ ജീവിതം മാറ്റിത്തീർത്തു. രാഷ്ട്രപുനർനിർമ്മാണത്തിൽ അവരുടെ പങ്ക് നിർവ്വഹിക്കാൻ അങ്ങനെ അവർ പ്രാപ്തരായി. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
നേട്ടത്തിന്റെ പരിധി
1988ലെ ഉനസ്കോയുടെ പഠനപ്രകാരം ക്യൂബൻ വിദ്യാർത്ഥികൾ വിദ്യാഭ്യാസത്തിൽ ഉയർന്ന നില കാണിക്കുന്നതായി കണ്ടെത്തി.
ക്യൂബയുടെ സാമ്പത്തിക വികസനം യു എസിന്റെ വാണിജ്യനിരോധനത്തിലൂടെമന്ദഗതിയിലായി. ഇതുകാരണം ക്യൂബ സാമ്പത്തികമായി പിന്നിലായെങ്കിലും വിദ്യാഭ്യാസരംഗത്ത് ക്യുബ മറ്റേതൊതൊരു രാഷ്ട്രത്തെക്കാളും മികച്ച നിലവാരം പുലർത്തുന്നതായി യുനെസ്കോ തന്നെ സൂചിപ്പിക്കുന്നു.
ക്യൂബ വിദ്യാഭ്യാസത്തിനായി എത്രമാത്രം താത്പര്യം കാണിക്കുന്നുവെന്നതിന്റെ തെളിവാണ് അവിടത്തെ അദ്ധ്യാപക വിദ്യാർത്ഥി അനുപാതം. 12 കുട്ടികൾക്ക് 1 അദ്ധ്യാപകൻ ആണ് അവിടത്തെ അനുപാതം. ഇത് ലാറ്റിനമേരിക്കയിലെ മറ്റു രാഷ്ട്രങ്ങളുടെ അനുപാതത്തിന്റെ ശരാശരിയുടെ പകുതിയേ വരൂ. ഇതിനുപുറമേ, യുവാക്കളുടെ നിരക്ഷരതയുടെ നിരക്ക് പൂജ്യമാണ്. .
പ്രാഥമികവും ദ്വിതീയവുമായ വിദ്യാഭ്യാസം
വലത്ത്‌|ലഘുചിത്രം|275x275ബിന്ദു|School children in Havana
.
അന്താരാഷ്ട്ര വിദ്യാർത്ഥികൾ
വിദേശവിദ്യാർത്ഥികൾ ഒരു ബിരുദമോ അല്ലെങ്കിൽ തത്തുല്യമായ യോഗ്യതയും ഉള്ളവരും വിസയുള്ളവരും ആകണം. അവർ സ്പാനിഷിൽ നിർബന്ധിത ക്ലാസുകളിൽ പങ്കെടുക്കേണ്ടതുണ്ട്. പഠനത്തിനു തയ്യാറാവാൻ സ്പാനിഷിൽ ക്ലാസുകൾ ഉണ്ടായിരിക്കും. 2000-01ൽ ക്യൂബ 905 യു എസ് വിദ്യാർത്ഥികളെ ക്യൂബ സന്ദർശിക്കാനും അവിടെ പഠനം നടത്താനും അനുവദിച്ചു. അമേരിക്കൻ ഐക്യനാടുകളിലെയും ബ്രിട്ടനിലെയും ലാറ്റിൻ അമേരിക്കയിലെയും കരീബിയൻ രാജ്യങ്ങളിലെയും ആഫ്രിക്കൻ രാജ്യങ്ങലിലെയും പാവപ്പെട്ട കുട്ടികൾക്ക് ക്യൂബ വൈദ്യശാസ്ത്രം പഠിക്കാൻ അവസരമൊരുക്കി. ക്യൂബയിലെ ഹവാനയിൽ ലോകത്തെ 23 രാജ്യങ്ങളിൽനിന്നുള്ള 3432 മെഡിക്കൽ വിദ്യാർത്ഥികൾ പഠനം നടത്തിവരുന്നുണ്ട്.
എന്നിരുന്നാലും ക്യൂബ യു എസ് ഉൾപ്പെടെയുള്ള വിവിധ രാജ്യങ്ങളിൽനിന്നുള്ള വിദേശ വിദ്യാർത്ഥികൾക്ക് ആ ലാറ്റിനമേരിക്കൻ സ്കൂൾ ഓഫ് മെഡിസിനിൽ ആണവർ പഠനം നടത്തുന്നത്. രാജ്യത്തിന്റെ സബ്സിഡിയോടെ വൈദ്യപഠനത്തിനു സൗകര്യമൊരുക്കിയിട്ടുണ്ട്. താമസസൗകര്യമുൾപ്പെടെയുള്ള മുഴു സ്കോളർഷിപ്പും യു എസ് വിദ്യാർത്ഥികളുൾപ്പെടെയുള്ളവർക്കു നൽകുന്നുണ്ട്. ചെലവുകുറഞ്ഞ ആരോഗ്യപരിപാലനം നൽകാൻ പ്രാപ്തരാക്കിയാണ് അവരെ യു എസിലേയ്ക്കു തിരിച്ചയയ്ക്കുന്നത്.
വിദ്യാഭ്യാസസഹകരണം
2006ൽ വെനെസ്വേലയും ക്യൂബയും സംയുക്തമായി ബൊലീവിയായിലെ എൽ പലോമറിൽ വിദ്യാഭ്യാസ പരിപാടികൾ സ്പോൺസർ ചെയ്തു. ക്യൂബയ്ക്ക് യുണൈറ്റഡ് കിങ്ഡ വുമായി വിദ്യാഭ്യാസ കാര്യത്തിൽ അടുത്ത ബന്ധമുണ്ട്. യൂറോപ്യൻ യൂണിയനിലെ രാഷ്ട്രങ്ങളുമായും ഇക്കാര്യത്തിൽ ബന്ധമുണ്ട്. 2002ൽ വെൽഷ് അസംബ്ലി ഗവണ്മെന്റിന്റെ വിദ്യാഭ്യാസ കാര്യമന്ത്രിയായ ജൈൻ ഡേവിഡ്സൺ, വെയിൽസിലെ സ്വാൻസീ, ഗ്ലാമോർഗൻ എന്നീ സർവ്വകലാശാലകളുടെ പ്രതിനിധികളും ക്യൂബ സന്ദർശിച്ച് വിദ്യാഭ്യാസപ്രൊജക്ടുമായി ബന്ധപ്പെട്ട രണ്ടു രാജ്യങ്ങളും തമ്മിലുള്ള ഉഭയകക്ഷിബന്ധം ഉറപ്പിച്ചു. അമേരിക്കൻ ഐക്യനാടുകളിലെ തുലേൻ സർവ്വകലാശാലയിലെ ക്യൂബൻ കരീബിയൻ പഠന ഇൻസ്റ്റിട്യ്യൂട്ട് ക്യൂബൻ സമാന സംഘടനകളുമായി യോജിച്ച് അക്കാദമികമായ സഹകരണവും പരസ്പരം വിദ്യാർത്ഥികളെ കൈമാറലിൽനും പാഠ്യപദ്ധതി വികസിപ്പിക്കുന്നതിനും സാംസ്കാരിക വിനിമയത്തിനും അന്താരാഷ്ട്രീയ വികസനത്തിനും പരസ്പരചർച്ചകൾക്കും തുടക്കമിട്ടു.
ചുവന്ന കാട്ടുകോഴി
ഒറീസ, മധ്യപ്രദേശ്, ജമ്മു-കശ്മീർ തുടങ്ങിയ ഉത്തരേന്ത്യൻ സംസ്ഥാനങ്ങളിലാണ് ചുവന്ന കാട്ടുകോഴികളെ (ഇംഗ്ലീഷ്: Red Jungle Fowl ശാസ്ത്രീയ നാമം: Gallus gallus ) സാധാരണയായി കണ്ടുവരുന്നത്. പൂവൻ കോഴിയുടെ തലയിലെ ചുവന്ന പൂവും കഴുത്തിലും പുറത്തും കടും സ്വർണ്ണ നിറത്തിലുള്ളതുമായ തൂവലുകളും മറ്റ് കോഴികളിൽ നിന്നും ഇവയെ വേർതിരിച്ചറിയാൻ സഹായിക്കുന്നു. പൂവനു കറുത്ത് വളഞ്ഞിരിക്കുന്ന അങ്കവാലുണ്ട്. ധാന്യങ്ങളും പുല്ലും ചെറുപുഴുക്കളും കൃമികീടങ്ങളുമാണ് തീറ്റ. മരകൊമ്പിലിരുന്നു വിശ്രമിക്കാറുള്ള ഇവ ഇടയ്കിടെ കൂവാറുണ്ട്.
അവലംബം
വർഗ്ഗം:കാട്ടുകോഴികൾ വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
ടി.സി. നാരായണൻ നമ്പ്യാർ
ഒന്നും, രണ്ടും കേരളനിയമസഭകളിൽ ഇരിക്കൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനായിരുന്നു '''ടി.സി. നാരായണൻ നമ്പ്യാർ''' (1 ജൂലൈ 1914 -26 ജൂൺ 1995). സി.പി.ഐ.യുടെ പ്രതിനിധിയായാണ് ടി.സി. നാരായണൻ നമ്പ്യാർ കേരള നിയമസഭയിലേക്കെത്തിയത്. 1914 ജൂലൈ 1ന് ജനിച്ചു. 1952-ൽ മദ്രാസ് നിയമസഭയിലും ഇദ്ദേഹം അംഗമായിരുന്നു.
1957-60വരെ എസ്റ്റിമേറ്റ് കമ്മിറ്റിയുടെ ചെയർമാൻ, 1960-63 വരെ പബ്ലിക് അക്കൗണ്ട് കമ്മിറ്റി ചെയർമാൻ, മദ്രാസ് അസംബ്ലിയിൽ സി.പി.ഐ.യുടെ ചീഫ് വിപ്പ്, കേരള സർവകലാശാലാ സെനറ്റംഗം, കെ.പി.സി.സി. എക്സിക്യൂട്ടിവംഗം, അധ്യാപകൻ; കേരളോദയം എന്നീ പ്രസിദ്ധീകരണങ്ങളുടെ എഡിറ്റർ എന്നീ നിലകളിൽ നാരായണൻ നമ്പ്യാർ പ്രവർത്തിച്ചിട്ടുണ്ട്. 1930-ൽ കോൺഗ്രസിൽ ചേർന്നു, കർഷക സമരങ്ങളിലും മറ്റും പങ്കെടുത്ത് ഇദ്ദേഹം നിരവധി തവണ ജയിൽവാസം അനുഷ്ഠിച്ചിട്ടുണ്ട്; പിന്നീട് കമ്യൂണിസ്റ്റ് പാർട്ടിയിലംഗമായി.
അവലംബം
വർഗ്ഗം:1914-ൽ ജനിച്ചവർ വർഗ്ഗം: 1995-ൽ മരിച്ചവർ വർഗ്ഗം:ജൂലൈ 1-ന് ജനിച്ചവർ വർഗ്ഗം:ജൂൺ 26-ന് മരിച്ചവർ വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ
ജീവന്റെ കൈയൊപ്പ്‌
ആഷാമേനോൻ രചിച്ച ഗ്രന്ഥമാണ് ജീവന്റെ കയ്യൊപ്പ്‌. 1994-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ചോക്ലേറ്റ് ശലഭം
പട്ടാളക്കാരുടെ സ്വഭാവമുള്ള ഒരു ശലഭമാണ് ചോക്ലേറ്റ് ശലഭം (Junonia iphita). ഈ ശലഭങ്ങൾ തന്റെ അതിർത്തിക്കുള്ളിൽ എപ്പോഴും ജാഗരൂഗകരായിരിക്കും. അതിർത്തി കടന്നുവരുന്ന അന്യശലഭങ്ങളെ പിന്തുടർന്നു തുരത്തും. അതുകൊണ്ട് ഇവയെ പട്ടാളശലഭം (Soldier Pansy) എന്നും വിളിയ്ക്കുന്നു.
ചോക്ലേറ്റ് നിറമുള്ള ചിറകിൽ ഇരുണ്ട അടയാളങ്ങളും അലവരകളും ഇരുണ്ട അടയാളങ്ങളും കാണാം. കരിയിലകൾക്കിടയിൽ ഇരിക്കുന്ന ചോക്ലേറ്റ് ശലഭത്തെ കണ്ടെത്തുക പ്രയാസമാണ്. തേനിനോട് പ്രിയമുള്ള പൂമ്പാറ്റയാണിത്. കരിങ്കുറിഞ്ഞി, വയൽച്ചുള്ളി എന്നിവയാണ് ശലഭപ്പുഴുവിന്റെ പ്രധാന ആഹാരസസ്യങ്ങൾ. പൊതുവെ ആഹാരസസ്യങ്ങളുടെ അയൽപക്കത്തുള്ള സസ്യങ്ങളിലാണ് മുട്ടയിടുക.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ഫെബ്രുവരി 28
ഗ്രിഗോറിയൻ കലണ്ടർ പ്രകാരം ഫെബ്രുവരി 28 വർഷത്തിലെ 59-ആം ദിനമാണ്.
മറ്റു പ്രത്യേകതകൾ
വർഗ്ഗം:ഫെബ്രുവരി 28
ലമ അബു ഔദ
ജനനം
ജോർദാനിലെ അമ്മാനിൽ 1962ൽ ജനിച്ചു.ജോർദാൻ ഹൗസ് ഓഫ് പാർലമെന്റിലെ സെനറ്റ് അംഗവും അംബാസഡറുമായിരുന്ന അദ്‌നാൻ അബു ഔദയുടെ മകളാണ് ലമ. ജോർദാൻ സർവ്വകലാശാലയിൽ നിന്ന് നിയമ ബിരുദം നേടി. ഇംഗ്ലണ്ടിലെ ബ്രിസ്റ്റൽ സർവ്വകലാശാലയിൽ നിന്ന് നിയമത്തിൽ ബിരുദാനന്തര ബിരുദവും ഇംഗ്ലണ്ടിലെ യോർക്ക് സർവ്വകലാശാലയിൽ നിന്ന് എംഎയും കരസ്ഥമാക്കി. ഹാർവാർഡ് സർവ്വകലാശാലയിൽ നിന്ന് നിയമത്തിൽ ഡോക്ടറേറ്റ് നേടി. അമേരിക്കയിലെ കാലഫോർണിയയിലെ സ്റ്റാൻഫോർഡ് ലോ സ്‌കൂളിൽ പഠിച്ച ലമ, ലോക ബാങ്കിന്റെ മിഡിൽ ഈസ്റ്റ് / നോർത്ത് ആഫ്രിക്ക ഡിവിഷനിൽ പ്രവർത്തിച്ചിട്ടുണ്ട്.
അവലംബം
വർഗ്ഗം:എഴുത്തുകാർ വർഗ്ഗം:പലസ്തീനിയൻ വനിതകൾ വർഗ്ഗം:പലസ്തീനിയൻ എഴുത്തുകാർ വർഗ്ഗം:1962-ൽ ജനിച്ചവർ
ചാലോട്
കേരളത്തിലെ കണ്ണൂർ ജില്ലയിലെ കീഴല്ലൂർ പഞ്ചായത്തിലെ ഒരു ഗ്രാമമാണ് ചാലോട്. കണ്ണൂർ-മട്ടന്നൂർ പാത ഇതു വഴിയാണു കടന്നുപോകുന്നത്. ചാലോട് ടൗൺ പ്രധാനമായും ഒരു നാൽക്കവല ആണ്. ഈ കവലയിൽ നിന്നും വഴികൾ കണ്ണൂർ, തലശ്ശേരി, ഇരിക്കൂർ, മട്ടന്നൂർ എന്നീ സ്ഥലങ്ങളിലേക്ക് പിരിയുന്നു.കുംഭം, കൂടാളി, എടയന്നൂർ, കൊളോളം എന്നിവയാണ്‌ സമീപഗ്രാമങ്ങൾ. കീഴല്ലൂർ പഞ്ചായത്തിന്റെ ഉടമസ്ഥതയിലുള്ള ഒരു ബസ്സ് സ്റ്റാന്റ് ഇവിടെയുണ്ട്.
ചരിത്രം
1961 വരെ ചാലോട് ഒരു പ്രത്യേക പഞ്ചായത്തായിരുന്നു. 1961-ൽ ചാലോട് കീഴല്ലൂർ ഗ്രാമപഞ്ചായത്തിന്റെ ഭാഗമായി. 1973-ൽ കീഴല്ലൂർ വിഭജിക്കപ്പെട്ട് കൂടാളി,ചാലോട് എന്നീ പഞ്ചായത്തുകളായി മാറി അതതു പ്രദേശങ്ങളിലെ തെരഞ്ഞെടുക്കപ്പെടുന്ന പ്രതിനിധികളടങ്ങിയ നോമിനേറ്റഡ് അഡ്‌മിനിസ്ട്രേറ്റീവ് കമ്മറ്റികൾ രൂപീകരിച്ചു.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ക്വാന്റസോറസ്
ശരീര ഘടന
ഏകദേശം 1.8 മീറ്റർ (6 അടി) നീളവും 1 മീറ്റർ (3 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു. കാലിലെ എല്ലുകളുടെ പരിശോധനയിൽ നിന്നും ഇവ ഒരു വേഗത്തിൽ ഓടുന്ന ദിനോസർ ആയിരുന്നു എന്ന് അനുമാനിക്കുന്നു. പിന്നെ ഫോസ്സിൽ പഠനത്തിൽ നിന്നും ധ്രുവത്തിലെ തണുപ്പ് അതിജീവിക്കാൻ ഉള്ള കഴിവുണ്ടായിരുന്നതായി കണ്ടെത്തിയിട്ടുണ്.ട്
അവലംബം
വർഗ്ഗം:സസ്യഭോജികളായ ദിനോസറുകൾ വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വടക്കൻ പച്ചച്ചുണ്ടൻ
വരണ്ടപ്രദേശങ്ങളിലും കുറ്റിക്കാടുകളിലും സമതലപ്രദേശങ്ങളിലും കാണാറുള്ള പക്ഷിയാണ് പച്ചച്ചുണ്ടൻ (ഇംഗ്ലീഷ്: Small Green Billed Malkoha ശാസ്ത്രീയനാമം: Phaenicophaeus tristis ). ദൂരെ നിന്നു നോക്കുമ്പോൾ പച്ചച്ചുണ്ടന്റെ ദേഹം കറുപ്പാണെന്ന് തോന്നും. സൂക്ഷിച്ചു നോക്കിയാൽ തല, കഴുത്ത്, പുറംഭാഗം, ചിറകുകൾ, വാൽ തുടങ്ങിയവയെല്ലാം പച്ചനിറത്തോടുകൂടിയവയാണെന്നും അടിഭാഗം തവിട്ട് കലർന്ന ചാര നിറമാണെന്നും, വാലിൽ വലിയ വെള്ള ത്തുമ്പുകളുണ്ടെന്നും മനസ്സിലാകും thumb|200px|left|Fraser's Hill, Malaysia, Sept 1997
കണ്ണിനു ചുറ്റും നീലനിറമുള്ള ചർ‌മ്മവും പച്ചകൊക്കും ഈ പക്ഷിയുടെ പ്രത്യേകതയാണ്. വാലിലെ തൂവലുകളിൽ നടുക്കുള്ളവ ഏറ്റവും നീളം കൂടിയവയും ഇരുവശത്തുമുള്ളവ നീളം കുറഞ്ഞവയുമാണ്. പച്ചച്ചുണ്ടന്റെ ആഹാരം പുഴുക്കൾ, പാറ്റകൾ, പല്ലി, ഓന്ത് തുടങ്ങിയവയാണ്. മനുഷ്യനുമായി അടുത്തു ഇടപഴകാൻ തീരെ ഇഷ്ടമില്ലാത്ത നാണം കുണുങ്ങിയായ പക്ഷിയാണിത്. മാർച്ച് മുതൽ മേയ് വരെയുള്ള കാലത്താണ് ഈ പക്ഷി മുട്ടയിട്ട് അടയിരിക്കുന്നത്.
അവലംബം
വർഗ്ഗം:കേരളത്തിലെ പക്ഷികൾ വർഗ്ഗം:കുയിലുകൾ
പസഫിക് ദ്വീപുകൾ
ശാന്തസമുദ്രത്തിലെ ദ്വീപുകളെയാണ് പസഫിക് ദ്വീപുകൾ (Pacific islands) എന്നുവിളിക്കുന്നത്. മൂന്നുപ്രധാനപ്പെട്ട ഗ്രൂപ്പുകളാണ് ഇവയിൽ ഉള്ളത് പോളിനേഷ്യ, മൈക്രോനേഷ്യ, മെലനേഷ്യ. .
പേരിലെ അവ്യക്തത
In English, the umbrella term Pacific Islands may take on several meanings. Sometimes it refers to only those islands covered by the continent of Oceania. In some common uses, the term "Pacific Islands" refers to the islands of the Pacific Ocean once colonised by the British, French, Dutch, United States, and Japanese, such as the Pitcairn Islands, Taiwan, and Borneo. In other uses it may refer to islands with Austronesian linguistic heritage like Taiwan, Indonesia, Micronesia, Polynesia, Myanmar islands, which found their genesis in the Neolithic cultures of the island of Taiwan.
Many islands located within the boundaries of the Pacific Ocean are not considered part of Oceania. These islands include the Galápagos Islands of Ecuador; the Aleutian Islands of Alaska, United States; Vancouver Island in Canada; the Russian islands of Sakhalin and Kuril Islands; the island nation of Taiwan and other islands of the Republic of China; the Philippines; islands in the South China Sea, which includes the disputed South China Sea Islands; most of the islands of Indonesia; and the island nation of Japan, which comprises the Japanese Archipelago.
മന്നം മെമ്മോറിയൽ എൻ.എസ്.എസ്. കോളേജ്, കൊട്ടിയം
കൊല്ലം ജില്ലയിൽ കൊട്ടിയത്ത് സ്ഥിതിചെയ്യുന്ന എൻ.എസ്.എസ് കോളജാണ് എം.എം.എൻ.എസ്.എസ് എന്ന മന്നം മെമ്മോറിയൽ എൻ.എസ്.എസ് കോളജ്. 1981-ൽ ആണ്‌ ഈ കലാലയം സ്ഥാപിതമായത്. ദേശീയ പാത 47-ൽ നിന്നും അര കിലോമീറ്റർ മാറിയാണ് കോളജ് നിൽക്കുന്ന സ്ഥലം. കേരള സർ‌വകലാശാലയോട് അഫിലിയേറ്റ് ചെയ്തിരിക്കുന്ന ഈ കലാലയത്തിൽ ബിരുദ, ബിരുദാനന്തര പഠന പദ്ധതികൾ ഉണ്ട്. രണ്ട് ബ്ലോക്കുകളായാണ് കെട്ടിടം രൂപസംവിധാനം ചെയ്തിരിക്കുന്നത്. ഇതിനിടയിലായി സെൻ‌ട്രൽ ലൈബ്രറിയും,വിശാലമായ സൗകര്യങ്ങളോടെ ഒരു ആഡിറ്റോറിയവും ഉണ്ട്. വിശാലമായ കാമ്പസിന്റെ ഒരു വശത്താണ് കെട്ടിടങ്ങൾ ഉള്ളത്. കൊട്ടിയത്തെ ഏക കോളജാണ് ഇത്. Geo-Coordinates:8°52'3"N,76°40'6"E
ഏകദേശം 31 ഏക്കറോളം വിസ്തൃതിയുള്ള ഹരിതാഭയാർന്ന ക്യാമ്പസ് ഈ കലാലയത്തിന്റെ പ്രത്യേകതയാണു. മന്നത്തു പദ്മനാഭന്റെ നാമത്തിലുള്ള കേരളത്തിലെ ഏക കലാലയം എന്ന സവിശേഷതയും ഈ കോളേജിനുണ്ട് .ഈ ക്യാമ്പസ്സിലാണ് നായർ സർവീസ് സൊസൈറ്റിയുടെ കേരളത്തിലെ ആദ്യത്തെ 'ലോ കോളേജ്' ആരംഭിച്ചത് .കേരളത്തിൽ ഏറ്റവും കൂടുതൽ ചന്ദന മരങ്ങൾ ഉള്ള കലാലയം എന്ന വിളിപ്പേരുകൂടിയുണ്ട് ഈ കോളേജിന്.നാലുകെട്ടിന്റെ പഴമയും,സാറ്റലൈറ്റ് ക്ളാസ് റൂമിന്റെ ആധുനികതയും ഒരുമിച്ചു ചേരുന്ന ഈ കലാലയം കൊട്ടിയത്തെ സാധാരണ ജനങ്ങളുടെ ഏറെക്കാലത്തെ സ്വപ്നസാക്ഷാത്കാരമാണു.
കൊല്ലം ജില്ലയിൽ, കൊല്ലം താലൂക്കിൽ, തഴുത്തല വില്ലേജിൽ,മയ്യനാട് വടക്കേക്കരയിൽ ആണു ഈ കലാലയം സ്ഥിതിചെയ്യുന്നത്. BSc. Physics,Bsc. Polymer Chemistry,BSc. Zoology,BA. English,BCom (with Computer Application) എന്നീ ബിരുദ കോഴ്സുകൾ ഇവിടെയുണ്ട്. 2004 മാർച്ചിൽ യൂണിവേഴ്സിറ്റി ഗ്രാന്റ്സ് കമ്മീഷൻ UGC Sec:2(f) of the UGC Act ൽ ഉൾപ്പെടുത്തുകയും, അതേത്തുടർന്ന് വിവിധ പ്രവർത്തനങ്ങൾക്കായി സാമ്പത്തിക സഹായങ്ങൾ ലഭിക്കുകയും ചെയ്തു.ഈ കോളേജിന്റെ നിയന്ത്രണം നായർ സർവീസ് സൊസൈറ്റിയിലും, ദൈനം ദിന പ്രവർത്തനങ്ങൾ NSS Colleges’ Central Committee യിലും നിക്ഷിപ്തമാണു.
BSc. Physics,Bsc. Polymer Chemistry,BSc. Zoology,BA. English എന്നിവയിലായി 2001-2012 കാലയളവിൽ ലഭിച്ച 16 -ൽ ഏറെ റാങ്കുകൾ ഈ കോളേജിലെ അധ്യാപന പാടവവും, വിദ്യാർഥികളുടെ സമർപ്പണമനോഭാവവും വിളിച്ചോതുന്നവയാണു. .National Service Scheme,National Cadet Corps,Remedial coaching for the SC/ST, OBC (non creamy layer) and other backward categories,College Cooperative store,Parent Teacher Association,Students Grievance Cell ,Anti Ragging Cell,Career Guidance and Placement cell,Arts club എന്നിവ ഈ കലാലയത്തിലെ പഠനേതര പ്രവർത്തനങ്ങളിൽ ശ്രദ്ധേയമായ ചില മേഖലകളാണു.
2009 ജൂൺ 15 നു [|The National Assessment and Accreditation Council (NAAC)] ഈ കോളേജിനെ ‘B' Level accreditation (CGPA of 2.77 on a four point scale at B grade) നൽകി അംഗീകരിക്കുകയുണ്ടായി.
ഈ കോളേജിന്റെ ഔദ്യോഗിക വെബ്സൈറ്റ് www.mmnssckottiyam.org ഉം ഇ-മെയിൽ വിലാസം mmnssc@yahoo.com ആണു. ഫോൺ:0474 2530522 ഫാക്സ്:0474 2531971, പിൻ കോഡ്: 691571.
41 അധ്യാപകരും,37 ജീവനക്കാരും ഉൾപ്പെടെ 78-ഓളം സ്റ്റാഫുകൾ ഈ കോളേജിന്റെ ദൈനംദിന പ്രവർത്തനങ്ങളിൽ വിലപ്പെട്ട പങ്കുവഹിക്കുന്നു.2012 ഏപ്രിൽ മാസത്തെ കണക്കുപ്രകാരം 1340-ഓളം വിദ്യാർഥീവിദ്യാർഥിനികൾ ഇവിടെ അറിവു നേടാനായി എത്തുന്നുണ്ട്. രാഷ്ട്രസേവനത്തിനു പര്യാപ്തമാകും വിധം കുട്ടികളെ വാർത്തെടുക്കുവാൻ 108 കേഡറ്റ്സ് അടങ്ങിയ NCC Unit ഉം ഇവിടെ പ്രവർത്തിക്കുന്നുണ്ട്.ഏകദേശം 250 വോളന്റീർസ് ഉൾപ്പെടുന്ന മികച്ച ഒരു National Service Scheme യൂണിറ്റ് ഈ കലാലയത്തിന്റെ പ്രത്യേകതയാണു. വർഷം തോറും 50000/-രൂപയിലധികം 'മെരിറ്റ് അവാർഡ്സ്' നൽകി വിദ്യാർഥികളെ പ്രോത്സാഹിപ്പിക്കുന്നതിൽ Parent teacher Association ഒരു പ്രധാന പങ്കുവഹിക്കുന്നു.
ഒരു വലിയ പുസ്തകശേഖരം തന്നെയുള്ള ലൈബ്രറി ഇവിടുത്തെ ആകർഷണങ്ങളിൽ ഒന്നാണു. ഷേക്സ്പിയറും,കീറ്റ്സും,വേർഡ്സ്വർത്തുമെല്ലാം അക്ഷരക്കൂട്ടങ്ങളിൽ വിശ്രമിക്കുന്ന ഇവിടെ മലയാള സാഹിത്യ കൃതികൾക്കും,സാമ്പത്തിക ശാസ്ത്ര, രാഷ്ട്രതന്ത്ര കൃതികൾക്കും അവയുടേതായ സ്ഥാനമുണ്ട്.
വിഭാഗം:കേരള സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:കൊല്ലം ജില്ലയിലെ കലാലയങ്ങൾ
വണ്ണപ്പുറം
ഇടുക്കി ജില്ലയിലെ വണ്ണപ്പുറം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് വണ്ണപ്പുറം. തൊടുപുഴയിൽ നിന്നും ഏകദേശം 17 കിലോമീറ്റർ ദൂരത്തായാണ് ഈ ഗ്രാമം സ്ഥിതി ചെയ്യുന്നത്. തൊടുപുഴയിൽ നിന്നും ഇടുക്കിയിലേക്കുള്ള വണ്ണപ്പുറം-ചേലച്ചുവട് പാത ഈ ഗ്രാമത്തിലൂടെയാണ് കടന്നുപോകുന്നത്. എസ്.എൻ.എം.എച്ച്.എസ് ആണ് ഇവിടുത്തെ പ്രധാന വിദ്യാലയം. മുണ്ടന്മുടി വണ്ണപ്പുറത്തിന്റെ ഒരു സമീപ പ്രദേശമാണ്. കേരളത്തിൽ അറിയപ്പെടുന്ന വിനോദ സഞ്ചാര കേന്ദ്രങ്ങളായ കോട്ടപ്പാറ മഞ്ഞുമല, കാറ്റാടിക്കടവ്, തൊമ്മൻകുത്ത് വെള്ളച്ചാട്ടം, ആനചാടിക്കുത്ത്, മീനുളിയാൻ പാറ തുടങ്ങിയവയെല്ലാം സ്ഥിതി ചെയ്യുന്നത് ഇവിടെയാണ്.
തല്ലിമരം
മധ്യരേഖാപ്രദേശങ്ങളിൽ വ്യാപകമായി കണ്ടുവരുന്ന മരമാണ് ഇന്ത്യൻ ആൽമണ്ട് എന്നറിയപ്പെടുന്ന തല്ലിമരം. ഒരു ഉദ്യാന, തണൽ, മരുന്നു മരമാനിതു. മലയാളത്തിൽ അടമരം, ഇന്ത്യൻ ബദാം, ഓടൽ, കടപ്പ, തല്ലിത്തേങ്ങ എന്നെല്ലാം അറിയപ്പെടുന്നു. കേരളത്തിൽ പൊതുവേ ഇതിനെ ബദാം മരം എന്നാണു വിളിക്കുന്നത്, ഇതാണ് ബദാം എന്നൊരു തെറ്റിദ്ധാരണ പോലുമുണ്ട്. ആന്തമാൻ, മലേഷ്യൻ സ്വദേശിയാണ് ഈ വൃക്ഷം.
രൂപവിവരണം
15-25 മീറ്റർ ഉയരവും 1-1.5 മീറ്റർ വ്യാസവും വയ്ക്കുന്ന ഒരു വലിയ മരമാണ് തല്ലി. പൊഴിക്കുന്ന സമയമാവുമ്പോഴേക്കും ഇലകളുടെ നിറം പച്ചയിൽ നിന്നും ചുവപ്പ്, ചെമ്പ്, സ്വർണ്ണനിറമായി മാറുന്നത് വളരെ ഭംഗിയാണ്. ഇങ്ങനെ നിറം മാറുന്നത് violaxanthin, lutein zeaxanthin എന്നീ രാസപദാറ്ത്ഥങ്ങളുടെ സാന്നിധ്യം മൂലമാണ്. നടുവിൽ നിന്നും സാധാരണ ഒരു തണ്ട് മുകളിലേക്കു 1-2 മീറ്റർ വളരുകയും അവിടെ നിന്നും നിലകൾപോലെ ഭൂമിയ്ക്ക് സമാന്തരമായി നിറയെ ശിഖരങ്ങൾ ഉണ്ടാവുകയുമാണു ചെയ്യുക, ഇതും ഈ മരത്തിന്റെ സവിശേഷതയാണ്. ടെർമിനാലിയ ജനുസ്സിലെ മറ്റു പല അംഗങ്ങളെയുംപോലെ ശിഖരത്തിന്റെ അറ്റത്താണ് തല്ലിമരത്തിനും ഇലയുണ്ടാവുക. വർഷത്തിൽ രണ്ടു തവണ ഇല പൊഴിക്കാറുണ്ട്. അതുകൊണ്ട് 2 വരണ്ട കാലാവസ്ഥയെ തരണം ചെയ്യാനാവുന്നു. 3-4 വയസ്സാവുമ്പോഴേ ആദ്യമായി ഇല പൊഴിക്കാറുള്ളൂ. വെളുത്തപൂക്കൾ നീണ്ട പൂക്കുലയായി കാണപ്പെടുന്നു. ആൺപൂക്കളും പെൺപൂക്കളും ഒരേ മരത്തിൽത്തന്നെ ഉണ്ടാവുന്നു. ഉണ്ടാവുമ്പോൾ പച്ച നിറത്തിലുള്ള, 2 ഇഞ്ചോളം വലിപ്പമുള്ള പരന്ന കായകൾ മൂക്കുമ്പോഴേക്കും ചുവപ്പും പർപ്പിളുമായി മാറുന്നു. മധ്യരേഖാസ്ഥലങ്ങളിലെ മറ്റു വൃക്ഷങ്ങളെപ്പോലെ വലിപ്പം നിയന്ത്രിച്ച് ഏറെനാൾ വളർത്താൻ ചട്ടികളിലാക്കി തല്ലിമരത്തിനെയും വളർത്താൻ കഴിയും.
വിത്തുവിതരണം
ജലത്തിലൂടെയാണ് പൊതുവേ വിത്തുവിതരണം നടക്കുന്നത്. പുറത്തെ തൊലിക്കുള്ളിൽ കട്ടിയുള്ള നാരടങ്ങിയ ഒരു മറ്റൊരു ആവരണം കൂടിയുണ്ട് കായകൾക്ക്. ഇത് വിത്തിനെ വെള്ളത്തിൽ പൊങ്ങിക്കിടക്കാൻ സഹായിക്കുന്നു. വവ്വാലുകൾ ഈ പഴം കടിച്ച് ചവച്ച് നീരെടുത്ത് തുപ്പുന്നതുവഴിയും വിത്തുവിതരണം നടക്കുന്നു. ക്രാക്കത്തൂവ ദ്വീപിൽ ഞണ്ട് വഴി വിത്തുവിതരണം നടക്കുന്നതായി കണ്ടിട്ടുണ്ട്. ഒരു കിലോഗ്രാമിൽ ഏതാണ്ട് 24 കായകൾ ഉണ്ടാവും, കുരുക്കളാണെങ്കിൽ ഏതാണ്ട് 160 എണ്ണവും.
ഉപയോഗങ്ങൾ
വിത്ത് ഭക്ഷ്യയോഗ്യമാണ്. വിത്തിൽ പൊട്ടാസ്യം, കാൽസ്യം, മഗ്നീഷ്യം,സോഡിയം എന്നിവ അടങ്ങിയിരിക്കുന്നു. കായ പൊട്ടിച്ചെടുക്കാൻ വിഷമമാണ്. ഉള്ളിലുള്ള ചെറിയ വിത്തിന് ബദാമിന്റെ രുചിയാണ്. വിത്ത് ആട്ടിയെടുക്കുന്ന എണ്ണ പാചക എണ്ണയായി തെക്കെ അമേരിക്കയിൽ ഉപയോഗിക്കുന്നുണ്ട്. വിത്തിൽ 51.2 % എണ്ണയുണ്ട്. എണ്ണയിൽ അടങ്ങിയിരിക്കുന്നത് 54% olein -ഉം pamitin - ഉം പിന്നെ 46 % stearin -ഉം ആണ്. മറ്റു നല്ല തടികൾ കിട്ടത്ത ഇടങ്ങളിൽ ഇതിന്റെ തടി വണ്ടികളും ചക്രങ്ങളും തൂണുകളും ഉണ്ടാക്കാൻ ഉപയോഗിച്ചു വരുന്നു. തടിയിൽ നിന്നും ഇലയിൽ നിന്നും കായിൽ നിന്നും punicalin, punicalagin, tercatein എന്നീ ടാനിനുകൾ ലഭിക്കുന്നു.
ശുദ്ധജല അക്വേറിയത്തിൽ ഇവയുടെ ഉണങ്ങിയ ഇല അക്വേറിയത്തിലെ വെള്ളത്തിന്റെ പി ഏച്ച് നില നിയന്ത്രിക്കാൻ ഉപയോഗിച്ച് വരുന്നു. ഇവ മീനുകളിൽ കാണുന്ന പുപ്പൽ, വൈറസ്സുകൾ, ബാക്റ്റീരിയാ രോഗത്തിനും പ്രോട്ടോസോവൻ, പരോപജീവികൾ എനിവയ്ക്ക് എതിരെയും ഉപയോഗിക്കുന്നു.
ഔഷധഗുണങ്ങൾ
ഇലകളും തടിയും കായും എല്ലാം പലനാട്ടിലും പലവിധ ഔഷധങ്ങളായി ഉപയോഗിക്കുന്നു. വയറിളക്കം, വാതം, ചുമ, കുഷ്ടം, തലവേദന, വിര, കണ്ണുരോഗം, മുറിവുകൾ ഇങ്ങനെ നാട്ടുവൈദ്യത്തിൽ തല്ലി ധാരാളമായി ഉപയോഗിക്കുന്നു.
മറ്റു പാരിസ്ഥിതിക ഗുണങ്ങൾ
പലതരം കടിക്കുന്നതും കുത്തുന്നതുമായ ഉറുമ്പുകൾ തല്ലിമരത്തിന്റെ തുളയുള്ള ചില്ലകളിൽ ജീവിക്കുന്നു. ഇങ്ങനെ ജീവിക്കാൻ അവസരം കിട്ടുന്നതിനു പ്രത്യുപകാരമായി മറ്റു പ്രാണികൾ ഈ മരത്തിനെ ആക്രമിക്കാതെ ഈ ഉറുമ്പുകൾ തടയുന്നു. (ഇങ്ങനെയുള്ള പാരസ്പര്യത്തിന് myrmecophily എന്നാണു പറയുന്നത്.) മണ്ണൊലിപ്പിനെ തടയാൻ വളരെ ഫലപ്രദമായ തല്ലിമരം അക്കാരണം കൊണ്ട് തീരപ്രദേശങ്ങളിൽ നട്ടുവളർത്താറുണ്ട്. അമേരിക്കയടക്കം പല രാജ്യങ്ങളിലും ഈ മരത്തിനെ ഒരു അധിനിവേശ സ്പീഷിസായാണ് കണക്കാക്കുന്നത്. എങ്കിലും ആഴത്തിലിറങ്ങുന്നതും ധാരാളമായി വേരുള്ളതുമായ തല്ലിമരം തീരസംരക്ഷണത്തിനും തൽഫലമായി കടൽനിരപ്പ് ഉയരുന്നതിനുമെതിരെ ഒരു അനുഗ്രഹമായി കരുതിവരുന്നു. കാറ്റിനേയും ഉപ്പുവെള്ളത്തിനെയും അതിജീവിക്കാനുള്ള കഴിവുമുണ്ട്. വളരുവാൻ കാര്യമായ പരിചരണവും ആവശ്യമില്ല. ബ്രസീലിൽ ഇതിനെ ഒരു ജൈവഡീസൽ ഉണ്ടാക്കാനുതകുന്ന സസ്യമായി പരിഗണിച്ചു വരുന്നു. പട്ടുനൂൽപുഴുവിനും മറ്റു മൃഗങ്ങൾക്കും ഭക്ഷണമായി ഇതിന്റെ ഇലകൾ ഉപയോഗിക്കാം. കോഗൺ ഗ്രാസ്സ് എന്ന കളയെ ഒഴിവാക്കാൻ അവിടെ തല്ലി നട്ടാൽ മതി.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:അധിനിവേശസസ്യങ്ങൾ വർഗ്ഗം:കോംബ്രട്ടേസീ
ജി.എസ്.എൽ.വി.
ഇന്ത്യൻ സ്പേസ് റിസർച്ച് ഓർഗനൈസേഷൻ (ഐ.എസ്.ആർ.ഒ.) നിർമ്മിച്ച ഒരുതരം ഉപഗ്രഹവിക്ഷേപണറോക്കറ്റാണ് ജി.എസ്.എൽ.വി. (ജിയോസിങ്ക്രണസ് സാറ്റലൈറ്റ് ലോഞ്ച് വെഹിക്കിൾ-GSLV or Geosynchronous Satellite Launch Vehicle). ഇന്ത്യയുടെ കൃത്രിമ ഉപഗ്രഹമായ ഇൻസാറ്റ് വിക്ഷേപിക്കുന്നതിന് വേണ്ടിയാണ് ഈ റോക്കറ്റ് പ്രധാനമായും നിർമ്മിച്ചത്. ഇതിൽ ക്രയോജനിക്ക് സാങ്കേതിക വിദ്യയാണ് ഉപയോഗിക്കുന്നത്. മറ്റ് വിദേശറോക്കറ്റ് ഉപയോഗിച്ചുകൊണ്ടുള്ള ഇന്ത്യയുടെ കൃത്രിമ ഉപഗ്രഹ വിക്ഷേപണരീതിക്ക് വിരാമമിടാനാണ് ജി.എസ്.എൽ.വി.യുടെ വിജയകരമായ വിക്ഷേപണങ്ങളിലൂടെ ഇന്ത്യ ലക്ഷ്യമിടുന്നത്.
ഇന്ത്യയുടെ മുൻകാല റോക്കറ്റ് ആയ പി.എസ്.എൽ.വി യുടെ നവീകരിച്ച രൂപമാണ് ജി.എസ്.എൽ.വി. പി.എസ്.എൽ.വി. യെ അപേക്ഷിച്ച് ഇതിൽ ഒരു ദ്രാവക സ്റ്റ്രാ‍പ്പൺ ബൂസ്റ്റർ ക്രയോജനിക്ക് എഞ്ചിൻ മൂന്നാം ഘട്ടത്തിന് മുമ്പ് ഉപയോഗിക്കുന്നുണ്ട്.
മറ്റുകണ്ണികൾ
വർഗ്ഗം:ഇന്ത്യയുടെ ബഹിരാകാശപദ്ധതികൾ വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷൻ വർഗ്ഗം:സതീശ് ധവൻ ബഹിരാകാശ കേന്ദ്രം
ഇന്ത്യ ഗേറ്റ്
ലോകത്തെ തന്നെ ഏറ്റവും വലിയ യുദ്ധ സ്മാരകങ്ങളിൽ ഒന്നാണ് ഇന്ത്യ ഗേറ്റ്. ഇന്ത്യയുടെ തലസ്ഥാനമായ ഡെൽഹിയുടെ ഹൃദയഭാഗത്താണ് ഇത് സ്ഥിതി ചെയ്യുന്നത്. ഒന്നാം ലോകമഹായുദ്ധത്തിലും അഫ്ഗാൻ യുദ്ധത്തിലും മരിച്ച ബ്രിട്ടീഷ് ഇന്ത്യൻ ആർമിയിലെ സൈനികരുടെ ഓർമ്മ നിലനിർത്തുന്നതിനു വേണ്ടി 1931 ൽ നിർമ്മിക്കപ്പെട്ട ഒരു സ്മാരകമാണ് ഇത്. ഇന്ത്യയുടെ സ്വാതന്ത്ര്യപ്രാപ്തിക്കുശേഷം ഇന്ത്യൻ സേനയുടെ ഒരു യുദ്ധ സ്മാരകം ഇതിനുള്ളിൽ സ്ഥാപിച്ചു. അമർ ജവാൻ ജ്യോതി എന്നാണ് ഈ സ്മാരകം അറിയപ്പെടുന്നത്.
ചരിത്രം
ഡെൽഹിയിലെ പ്രധാന പാതയായ രാജ്‌പഥിൽ സ്ഥിതി ചെയ്യുന്ന ഇന്ത്യ ഗേറ്റിന്റെ ആദ്യ നാമം അഖിലേന്ത്യാ യുദ്ധസ്മാരകം  (All India War Memorial) എന്നായിരുന്നു. ഇതിന്റെ ശില്പി എഡ്വിൻ ല്യൂട്ടൻസ് ആണ്. നിർമ്മാണ പ്രവർത്തനങ്ങളുടെ തുടക്കമായി 1921 ഫെബ്രുവരി 10-ന് തറക്കല്ലിടൽ നടന്നു. 1931-ൽ പണിപൂർത്തിയായി.യുദ്ധത്തിൽ മരിച്ച സൈനികരുടെ പേരുകൾ ഇതിന്റെ ചുമരിൽ കൊത്തിവെച്ചിട്ടുണ്ട്.
പ്രത്യേകതകൾ
ഇന്ത്യാ ഗേറ്റിൻറെ മൊത്ത ഉയരം 42 മീറ്ററാണ്. ഇതിന്റെ ചുറ്റുവട്ടത്തു നിന്നും ഡെൽഹിയിലെ പല പ്രധാന റോഡുകളും തുടങ്ങുന്നുണ്ട്. ഭംഗിയായി സംരക്ഷിക്കപ്പെട്ടിരിക്കുന്ന ചുറ്റുവട്ടത്തുള്ള ഉദ്യാനങ്ങളിൽ വൈകുന്നേരങ്ങളിൽ ഒരു പാടു ആളുകൾ എത്തിച്ചേരുക പതിവാണ്. വൈകുന്നേരങ്ങളിൽ വൈദ്യുത വെളിച്ചം കൊണ്ട് അലങ്കരിച്ച് മനോഹരമാക്കാറുണ്ട്.
ഇന്ത്യ ഗേറ്റിന്റെ ഏറ്റവും മുകളിലായി വലിയ അക്ഷരങ്ങളിൽ ഇങ്ങനെ എഴുതിയിരിക്കുന്നു.
To the dead of the Indian armies who fell honoured in France and Flanders Mesopotamia and Persia East Africa Gallipoli and elsewhere in the near and the far-east and in sacred memory also of those whose names are recorded and who fell in India or the north-west frontier and during the Third Afghan War.
അമർ ജവാൻ ജ്യോതി
thumb|right|അമർ ജവാൻ ജ്യോതി
ഇന്ത്യ ഗേറ്റിന്റെ ആർച്ചിന്റെ താഴെയായി കത്തിച്ചു വച്ചിരിക്കുന്ന ദീപമാണ് അമർ ജവാൻ ജ്യോതി. കറുത്ത മാർബിൾ കൊണ്ട് നിർമ്മിച്ചിരിക്കുന്ന ഇത് യുദ്ധത്തിൽ മരിച്ച സൈനികരുടെ ഓർമ്മക്കായി തെളിയിച്ചിരിക്കുന്നതാണ്. ഒരു സൈനിക യുദ്ധ തോക്കും, സൈനികന്റെ തൊപ്പിയും ഇതിനോടൊപ്പം പണിതിരിക്കുന്നു. 1971-ലെ ഇന്ത്യ-പാകിസ്താൻ യുദ്ധത്തിന്റെ ഓർമ്മക്കായി 1972 ജനുവരി 26-നാണ് ഇത് സ്ഥാപിക്കപ്പെട്ടത്. അന്നത്തെ പ്രധാനമന്ത്രിയായിരുന്ന ഇന്ദിരാഗാന്ധിയാണ് സ്ഥാപനകർമ്മം നിർവഹിച്ചത്.
പുറത്തേക്കുള്ള കണ്ണികൾ
വർഗ്ഗം:എഡ്‌വിൻ ല്യൂട്ടൻസിന്റെ സൃഷ്ടികൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
കൂടാളി ഗ്രാമപഞ്ചായത്ത്
കേരളത്തിലെ കണ്ണൂർ ജില്ലയിൽ, കണ്ണൂർ-മട്ടന്നൂർ പാതക്കരികിലായി സ്ഥിതിചെയ്യുന്ന ഒരു ഗ്രാമപഞ്ചായത്തു് ആണു് കൂടാളി.
കൂടാളി ഗ്രാമ പഞ്ചായത്ത്
കണ്ണൂർ ജില്ലയിലെ ഇരിട്ടി ബ്ലോക്കിൽ ഉൾപ്പെട്ട ഒരു പഞ്ചായത്താണ് കൂടാളി ഗ്രാമ പഞ്ചായത്ത്. കണ്ണൂർ - ഇരിക്കൂർ പാതയിൽ കൊളോളം എന്ന സ്ഥലത്താണ് കൂടാളി ഗ്രാമ പഞ്ചായത്ത് ഓഫീസ് സ്ഥിതി ചെയ്യുന്നത്. മൊത്തം 18 വാർഡുകൾ അടങ്ങിയതാണ് ഈ ഗ്രാമ പഞ്ചായത്ത്.
ഗ്രാമപഞ്ചായത്ത് അക്ഷയ ജനസേവനകേന്ദ്രങ്ങൾ
കൊളപ്പ, കൂടാളി എന്നീ സ്ഥലങ്ങളിലാണ് അക്ഷയ ഇ-കേന്ദ്രങ്ങൾ സ്ഥിതിചെയ്യുനനത്. ‍
വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കൊന്നാര സയ്യിദ് മുഹമ്മദ് കോയ തങ്ങൾ
1921 മലബാർ കലാപത്തിൻറെ മുൻനിരയിൽ ഉണ്ടായിരുന്ന കൊന്നാര തങ്ങന്മാർ എന്നറിയപ്പെട്ട വിപ്ലവ നേതാക്കളിലെ പ്രധാനിയായിരുന്നു എന്ന് വിളിക്കപ്പെട്ടിരുന്ന സയ്യിദ് മുഹമ്മദ് കോയ കൊന്നാര തങ്ങൾ. ബ്രിട്ടീഷ് വിരുദ്ധ പോരാളി ,മത പണ്ഡിതൻ, സൂഫി വര്യൻ, ഖിലാഫത്ത് നേതാവ് എന്നീ നിലകളിൽ പ്രസിദ്ധനായിരുന്നു ഇദ്ദേഹം. ബ്രിട്ടീഷ് വിരുദ്ധ സമര രംഗത്ത് നിറസാന്നിധ്യമായ ഇദ്ദേഹത്തെ 1922 ആഗസ്ററ് മാസം ബ്രിട്ടീഷ് പട്ടാളം പിടികൂടി  വധ ശിക്ഷയ്ക്ക് വിധേയമാക്കി.
ജീവിത രേഖ
സയ്യിദ് മുഹമ്മദ് ബുഖാരി കൊന്നാര, സയ്യിദ് അഹ്മദ് ബുഖാരി കൊന്നാര എന്നിവരുൾപ്പെടുന്ന ഇദ്ദേഹത്തിൻറെ  പിതാമഹന്മാർ അദ്ധ്യാത്മ രംഗത്ത് പ്രശോഭിച്ചവരായിരുന്നു. കൊന്നാരയും പരിസര പ്രദേശങ്ങളും മത മേധാവിത്വത്തിലേക്ക് പരിവർത്തിപ്പിച്ചെടുക്കാൻ ഇവർ നിദാനമായിരുന്നു. വിയോഗാനന്തരം ഇവരുടെ സ്മൃതി കുടീരങ്ങൾ അക്കാലത്തെ പ്രധാന തീർത്ഥാടന കേന്ദ്രമായി മാറുകയും ചെയ്തു. ഈയൊരു അവസ്ഥാവിശേഷം പ്രദേശത്തെ ആത്മീയ നേതൃത്വം കൈയാളുന്നതിലേക്ക് കൊന്നാര തങ്ങന്മാരെ കൈപിടിച്ചുയർത്തി. കൊന്നാര മുഹമ്മദ് കോയ തങ്ങളുടെ പിതാമഹൻ സയ്യിദ് അഹ്മദ് ബുഖാരി ബ്രിട്ടീഷ് വിരുദ്ധ സമര നായകനായിരുന്നു. കുടുംബത്തിൻറെ പൂർവ്വ നിലപാടുകൾ കൊന്നാര സയ്യിദ് മുഹമ്മദ് കോയയെയും സ്വാധീനിച്ചു. ജന്മിമാരുടെ പീഡനങ്ങൾക്കിരയാകുന്ന കുടിയൻമാർക്ക് ആശ്വാസമേകി കൊണ്ടായിരുന്നു കൊന്നാര സയ്യിദ് മുഹമ്മദ് കോയയുടെ സാമൂഹിക ഇടപെടലുകളുടെ തുടക്കം. ആദ്യ കാലത്ത് കുടിയാന്മാരുൾപ്പെടെയുള്ള അഗതികൾക്ക് സാന്ത്വനം ഏകിയാണ് അദ്ദേഹം പ്രവർത്തിച്ചിരുന്നരെങ്കിലും കൊന്നാര തങ്ങന്മാരിലെ പ്രധാനിയായി മാറിയതോടെ കുടിയാന്മാരുടേതുൾപ്പെടെയുള്ള ജനകീയ പ്രശ്നങ്ങളിൽ അദ്ദേഹം സജീവമായി ഇടപെടാൻ തുടങ്ങി. ജന്മിമാരുടെ ചൂഷണങ്ങളും ബ്രിട്ടീഷ് രാജിൻറെ അതിക്രമങ്ങളും അദ്ദേഹത്തെ വ്യാകുലപ്പെടുത്തി.
കൊന്നാര മഖാമിലെ സന്ദർശകനായിരുന്ന വാരിയൻ കുന്നത്ത് കുഞ്ഞഹമ്മദ് ഹാജി അടക്കമുള്ള സമര സേനാനികളിലൂടെയാണ് നിസ്സഹകരണ പ്രസ്ഥാനത്തെയും, കുടിയാൻ സംഘത്തെയും പറ്റി മുഹമ്മദ് കോയ തങ്ങൾ മനസ്സിലാക്കുന്നത്. പിന്നീട് ഖിലാഫത്ത് പ്രവർത്തനങ്ങളിലേക്ക് ഹാജിയും ആലി മുസ്ലിയാരും തല്പരരായപ്പോൾ മുഹമ്മദ് കോയ തങ്ങളെയും ഇത് സ്വാധീനിച്ചു. ഖിലാഫത്ത് പ്രസ്ഥാനത്തിന് വാഴക്കാടും പരിസരങ്ങളിലും അകമഴിഞ്ഞ പിന്തുണ നൽകാൻ ആദ്ദേഹം മടികാട്ടിയില്ല. 1920 ആഗസ്റ്റ് 18 ന് കോഴിക്കോട്  കടപ്പുറത്ത് മഹാത്മാ ഗാന്ധിയുടെയും ഷൗകത്തലിയുടെയും നേതൃത്വത്തിൽ നടന്ന ഖിലാഫത്ത് സ്വാതന്ത്ര്യ പ്രക്ഷോഭ യോഗത്തിൽ പ്രതേക ക്ഷണിതാവായി കൊന്നാര മുഹമ്മദ് കോയ തങ്ങൾ പങ്കെടുത്തു. വിശിഷ്ടാഥിതികളായി കൊന്നാര തങ്ങളോടൊപ്പം ആലി മുസ്ലിയാർ, വാരിയൻ കുന്നത്ത് കുഞ്ഞഹമ്മദ് ഹാജി, ചെമ്പ്രശ്ശേരി കുഞ്ഞിക്കോയ തങ്ങൾ , കുമരംപുത്തൂർ സീതിക്കോയ തങ്ങൾ എന്നിവരും ഈ മഹാ യോഗത്തിൽ സംബന്ധിച്ചിരുന്നു. ഇതോട് കൂടി ബ്രിട്ടീഷ് ഭരണകൂടത്തിനെതിരേ സന്ധിയില്ലാ സമരം പ്രഖ്യാപിച്ചു കൊണ്ട് കൊന്നാര  തങ്ങൾ  രംഗത്തിറങ്ങി. കൊന്നാര ദർസ് പ്രധാന അധ്യാപകനായിരുന്നു സയ്യിദ് മുഹമ്മദ് കോയ, കൊന്നാര പള്ളിയിൽ വെച്ച് മുഹമ്മദ് കോയ നടത്തുന്ന പഠന ക്ലാസ്സുകൾ, ആത്മീയ അനുഷ്ഠാനങ്ങൾ , കൊന്നാര മഖാം കേന്ദ്രീകരിച്ചുള്ള നേർച്ച , രട്ടീബ് - മൗലിഡ് -ധിക്കർ- മാല സദസ്സുകൾ എന്നിവയെല്ലാം ബ്രിട്ടീഷ് വിരുദ്ധരുടെ കൂടിച്ചേരലുകളായി പരിണമിച്ചു.
കൊന്നാര തങ്ങളുടെ വീട്ടിൽ വിളിച്ചു ചേർത്ത ആദ്യ ഖിലാഫത്ത് കോണ്ഗ്രസ് സമ്മേളനത്തിൽ ഖിലാഫത്ത് കമ്മിറ്റികൾ രൂപീകൃതമായി. കൊന്നാര ഖിലാഫത്ത് കമ്മിറ്റിയുടെ നേതൃത്വം തങ്ങളിലർപ്പിതമായി. തുടർന്ന് കേസുകൾ തീർപ്പാക്കുന്നതിനായി ഖിലാഫ കോടതിയും കൊന്നാര തങ്ങൾ ആരംഭിച്ചു. ഖിലാഫത്ത് നേതാക്കളിൽ ഏറ്റവും പ്രായം കുറഞ്ഞ ആളായിരുന്നു മുഹമ്മദ് കോയ മുപ്പത് വയസ്സായിരുന്നു അദ്ദേഹത്തിന് എന്നാണു മാധവൻ നായരുടെ നിഗമനം.
പോരാട്ടങ്ങൾ
ആദ്യ ഘട്ടത്തിൽ സമാധാനപരമായി ആയിരുന്നു തങ്ങളുടെ ബ്രിട്ടീഷ് വിരുദ്ധ പ്രക്ഷോഭങ്ങളെങ്കിൽ 1921 ആഗസ്റ്റ് മാസത്തോടെ സായുധ പോരാട്ടമായി അത് മാറി. പട്ടാള അതിക്രമണങ്ങളെ തുടർന്ന് 1921 ആഗസ്റ്റ് 19ന് രാത്രി തിരൂരങ്ങാടിയിൽ  നടന്ന യോഗത്തിൽ കൊന്നാര തങ്ങൾ പങ്കെടുത്തു. ആലി മുസ്ലിയാർ, വാരിയൻ കുന്നത്ത് കുഞ്ഞഹമ്മദാജി, ചെമ്പ്രശ്ശേരി കുഞ്ഞിക്കോയ തങ്ങൾ, കുമരംപുത്തൂർ  സീതി കോയ തങ്ങൾ , കാരാട്ട് മൊയ്തീൻ  കുട്ടി ഹാജി തുടങ്ങിയവരായിരുന്നു യോഗത്തിൽ പങ്കെടുത്തിരുന്നത്. സമാധാന പരമായി പ്രശ്നപരിഹാരം കാണണമെന്ന ആലി മുസ്ലിയാരുടെ അഭിപ്രായത്തെ യോഗം പിന്താങ്ങി. എന്നാൽ 20 ന് നടന്ന പട്ടാള വെടിവെപ്പോടെ ഖിലാഫത്ത്- ബ്രിട്ടീഷ് യുദ്ധം പൊട്ടിപുറപ്പെടുകയും 200 അംശങ്ങൾ കേന്ദ്രീകരിച്ചു പുതിയ രാജ്യം രൂപീകൃതമാവുകയും ചെയ്തു. കൊന്നാര വാഴക്കാട് പ്രദേശങ്ങളിലെ അധികാര സ്ഥാനീയൻ കൊന്നാര തങ്ങളായിരുന്നു. ആഗസ്റ്റ് 22ന് രാത്രി വാരിയൻ കുന്നത്ത് കുഞ്ഞഹമ്മദാജിയുടെ വീട്ടിൽ  വച്ച് നടന്ന പ്രഥമ വിപ്ലവ സർക്കാർ യോഗത്തിൽ കൊന്നാര തങ്ങൾ പങ്കെടുത്തു. സർക്കാരിൻറെ നയങ്ങൾ പാകപ്പെടുത്തി.
വിപ്ലവ പ്രദേശങ്ങൾ തിരിച്ചു പിടിക്കാനായി ബ്രിട്ടീഷ് രാജിലെ മൂന്നിൽ ഒന്ന് സൈനികരും മലബാറിൽ വിന്യസിക്കപ്പെട്ടു. ബ്രിട്ടീഷ് പോലീസ്  ജനറൽ ആർമിറ്റേജ്, ബ്രിട്ടീഷ് രാജ് ഇന്റലിജിൻസ് തലവൻ മോറിസ് വില്യംസ്, പട്ടാള തലവൻ ജനറൽ ബാർനെറ്റ് സ്റ്റുവേർട്  എന്നിവർ നേരിട്ട് മലബാറിൽ തമ്പടിച്ചു യുദ്ധ തന്ത്രങ്ങൾ മിനഞ്ഞു. ഡോർസെറ്റ്, യനിയർ, ലിൻസ്റ്റൺ, രജതപുത്താന, ഖൂർഖ, ചിൻ, കച്ചിൻ,  തുടങ്ങി ബ്രിട്ടീഷ് സൈന്യത്തിലെ പ്രശസ്തമായ മുഴുവൻ റെജിമെന്റുകളും മലബാറിലേക്ക് വിന്യസിക്കപ്പെട്ടു. രണ്ടാം മഹാ ലോക യുദ്ധത്തിന് ശേഷം ബ്രിട്ടീഷ് സാമ്രാജ്യം നടത്തിയ ഏറ്റവും വലിയ സൈനിക നീക്കമായിരുന്നു ഇത് എന്നത് ബ്രിട്ടന് നേരിട്ട കനത്ത തിരിച്ചടി വ്യക്തമാക്കുന്നു. മാധവൻ നായരുടെ ഭാഷയിൽ പറഞ്ഞാൽ മുഗൾ സാമ്രാജ്യം കീഴടക്കുവാനായി 1854 ഇൽ ബ്രിട്ടൻ നടത്തിയ സൈനിക നീക്കത്തിന് ശേഷം ഇന്ത്യ സാക്ഷ്യം വഹിച്ച ഏറ്റവും വലിയ പോരാട്ടമായിരുന്നു 1921 ഇൽ മലബാറിൽ അരങ്ങേറിയത്. സയ്യിദ് മുഹമ്മദ് കോയ തങ്ങൾ കൊന്നാരയിലും പരിസരത്തും കനത്ത പോരാട്ടമായിരുന്നു ബ്രിട്ടീഷുകാർക്ക് എതിരെ കാഴ്ച്ച വെച്ചത്. ഗറില്ല യുദ്ധ മുറകളിലെ തങ്ങളുടെ സാമർഥ്യം ബ്രിട്ടീഷ് സൈനികരെ വല്ലാതെ വലച്ചു. കൊന്നാരയിലെ അതിർത്തി കടക്കാൻ പോലും ബ്രിട്ടീഷ് പട്ടാളത്തിനായില്ല എന്നത് പോരാട്ടങ്ങളുടെ വീര്യം വ്യക്തമാക്കി തരുന്നുണ്ട്. ചാലിയാർ പുഴയിലും, മണലിൽ കുഴികളെടുത്തും ഒളിച്ചിരിക്കുന്ന  മാപ്പിള പോരാളികൾ ബ്രിട്ടീഷ് റെജിമെന്റുകളുടെ മുഴുവൻ ഭീതി സ്വപ്നമായി മാറിയതോടെ അതിർത്തി കടക്കാൻ ശ്രമിക്കാതെ പുഴയുടെ മറുഭാഗത്ത് വലിയ പീരങ്കികളും മിഷീൻ ഗണ്ണുകളും സ്ഥാപിച്ചുള്ള  യുദ്ധ തന്ത്രത്തിലേക്ക് ബ്രിട്ടീഷ് സൈന്യം മാറിയതോടെ മാപ്പിള പോരാളികൾക്ക് വ്യാപകമായ ആൾ നഷ്ടം ഉണ്ടാകാൻ തുടങ്ങി. ഇത്തരം അക്രമണങ്ങളിൽ കൊന്നാര പള്ളിക്കും മഖാമിന് കേടുപാടുകൾ സംഭവിച്ചു.
ചാലിയപ്പുറം മുസ്ലിം ദേവാലയം പട്ടാളം ആക്രമിക്കുന്ന വാർത്തയറിഞ്ഞു കൊന്നാര സയ്യിദ് മുഹമ്മദ് കോയ തങ്ങൾ അവിടേക്ക് കുതിച്ചു. മുഹമ്മദ് കോയയും ഇരുനൂറോളം സഖാക്കളും പട്ടാളവുമായി എതിരിട്ടു. ഖിലാഫത്ത് സേനയുമായി പിടിച്ചു നിൽക്കാനാകാതെ ബ്രിട്ടീഷ് പട്ടാളം പിന്തിരിഞ്ഞോടി.പിറ്റേന്ന് പട്ടാളം തമ്പടിച്ചിരുന്ന ചെറുവാടി പട്ടാള ക്യാമ്പ് ഖിലാഫത്ത് പ്രവർത്തകർ ആക്രമിച്ചു വ്യാപക നാശനഷ്ടങ്ങൾ വരുത്തി തുടർന്ന് കൊന്നാര ബ്രിട്ടീഷ് സൈന്യം ആക്രമിച്ചു. മൂന്ന് മണിക്കൂറോളം നീണ്ടുനിന്ന യുദ്ധത്തിൽ കൊന്നാരയിലെ  മാപ്പിള യോദ്ധാക്കളിൽ ഭൂരിഭാഗവും കൊല്ലപ്പെട്ടു. ക്യാപ്റ്റൻ അടക്കം നിരവധി ബ്രിട്ടീഷ് പട്ടാളക്കാർക്കും ജീവഹാനി നേരിട്ടു. ഇതേതുടർന്ന് ഒളി യുദ്ധത്തിലേക്ക് തങ്ങളും കൂട്ടരും ചുവടുകൾ മാറ്റി. ഖിലാഫത്ത് നേതാവ് അബ്ദുവിനോടൊപ്പം ഊർങ്ങാട്ടിരി കേന്ദ്രമാക്കി  ബ്രിട്ടീഷ് പട്ടാളത്തിനെതിരെ പടപൊരുതിയ കൊന്നാര തങ്ങൾ പിന്നീട് കോഴിക്കോട് താലൂക്കിലെ മലനിരകൾ കേന്ദ്രീകരിച്ചു പോരാട്ടം വ്യാപിപ്പിച്ചു ആലി മുസ്ലിയാർ, ചെമ്പ്രശ്ശേരി തങ്ങൾ , സീതിക്കോയ തങ്ങൾ , വാരിയൻ കുന്നത്ത് എന്നീ വിപ്ലവ നേതാക്കൾ ഒക്കെയും പിടികൂടപ്പെട്ടിട്ടും വിപ്ലവ പ്രദേശങ്ങൾ പൂർണ്ണമായും കൈപ്പിടിയിൽ ഒതുക്കാൻ ബ്രിട്ടന് കഴിഞ്ഞിരുന്നില്ല. കൊന്നാര തങ്ങളുടെയും കാരാട്ട് മൊയ്തീൻ കുട്ടി ഹാജിയുടെയും നേതൃത്വത്തിലുള്ള ചെറുത്ത് നിൽപ്പുകളായിരുന്നു ഇതിന് കാരണം. < ഇതോടെ എന്ത് വിലയും കൊടുത്ത് തങ്ങളെ പിടികൂടാൻ ബ്രിട്ടീഷ് സൈന്യം കളത്തിലിറങ്ങിയതോടെ. പോരാട്ടം കനത്തു .ഇതിനകം കൊന്നാര തങ്ങളുടെ സഹോദരന്മാർ പട്ടാള പിടിയിലകപ്പെട്ടിരുന്നു. മുഹമ്മദ് വലിയുണ്ണി തങ്ങൾ ബ്രിട്ടീഷ് സൈന്യത്താൽ കൊല്ലപ്പെട്ടു, ഇമ്പിച്ചിക്കോയ തങ്ങളെ ആൻഡമാനിലേക്ക് നാട് കടത്തി. ചാലിയപ്രുറത്ത് കോയക്കുട്ടി തങ്ങൾ 12 വർഷ ജയിൽ ശിക്ഷ ഏറ്റുവാങ്ങി. ബെല്ലാരി ജയിലിലടക്കപ്പെട്ട മുഹമ്മദ് ചെറുകുഞ്ഞിക്കോയ തങ്ങൾ പീഡനങ്ങളെ തുടർന്ന് രക്തസാക്ഷിയായി. ആറ്റക്കോയ തങ്ങൾ, കോലോത്ത് പടി കോയക്കുട്ടി തങ്ങൾ, എറക്കോടൻ ഇബ്റാഹിം, എറെക്കോടൻ  ചെറിയ മോയിന് കുട്ടി ഹാജി, പാലക്കൽ  അബൂബക്കർ  മുസ്ലിയാർ , ചെറുവലത്ത് ഉസ്മാൻ, എഴുത്തുംതൊടി ചേക്കു മൊല്ല, ചോലക്കര അഹ്മദ് ,തുടങ്ങി കൊന്നാരയിലെ വിപ്ലവ നേതൃത്വംമുഴുവനായും  സൈന്യത്തിൻറെ പിടിയിലകപ്പെട്ടു. ക്രൂരമായ പകപോക്കലുകൾക്ക് ശേഷം ഇവരിൽ പലരെയും കൊലപ്പെടുത്തുകയോ ആന്തമാനിലേക്ക് നാടുകടത്തുകയോ ചെയ്തു.
അവലംബം
വർഗ്ഗം:മലബാർ കലാപം
കറുത്ത ജൂതൻ
ഒരു മലയാള ചലച്ചിത്രമാണ് കറുത്ത ജൂതൻ. ദേശീയ അവാർഡ് ജേതാവ് സലിംകുമാർ രചനയും തിരക്കഥയും സംവിധാനവും നിർവഹിച്ചിരിക്കുന്നു. ഇതിൽ സലിം കുമാർ കേന്ദ്ര കഥാപാത്രത്തേയും അവതരിപ്പിച്ചിരിക്കുന്നു.
വർഷങ്ങൾക്ക് മുൻപ് കേരളത്തിലേക്ക് കുടിയേറിപാർത്ത ഒരു വിഭാഗം ജൂതരുടെ ജീവിതമാണ് സിനിമയിൽ ദൃശ്യവൽക്കരിക്കുന്നത്. ആരോൺ ഇല്യാഹു എന്ന കഥാപാത്രമായാണ് സലിംകുമാർ എത്തുന്നത്. രമേശ് പിഷാരടി, പിഷാരടി, സുബീഷ് സുധി, ശിവജി ഗുരുവായൂർ, ഉഷ എന്നിവർക്കൊപ്പം ടി.എൻ.പ്രതാപൻ എംഎൽഎയും ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നുണ്ട്. 2016 ലെ 47-മത് സംസ്ഥാന ഫിലിം അവാർഡ് പ്രഖ്യാപനത്തിൽ മികച്ച കഥയ്ക്കുള്ള പുരസ്കാരം നേടി.
അലാതചക്രം
തീക്കൊള്ളി വേഗം ചുഴറ്റുമ്പോഴുണ്ടാകുന്ന അഗ്നിരേഖാചക്രം. തീക്കൊള്ളി ചക്രാകാരമല്ലെങ്കിലും അതു വട്ടത്തിൽ ചുഴറ്റുന്നതുകൊണ്ട് ചക്രാകൃതിയാണെന്ന ഭ്രമം കാണികൾക്കുണ്ടാകുന്നു. ചലിപ്പിക്കുന്നതിനനുസരിച്ച് ഉണ്ടാകുന്ന ദീർഘം, കോണം മുതലായ ആകൃതികളും അപ്രകാരംതന്നെ. ഇങ്ങനെ പലവിധത്തിൽ ചലിപ്പിക്കുന്ന അലാതത്തിൽ പലവിധം ആകൃതികൾ തോന്നുകയും ചലനം നിർത്തുമ്പോൾ, അഥവാ ചലനം മാത്രമാണ് തോന്നലിനു കാരണമെന്നറിയുമ്പോൾ, ആ തോന്നൽ (ഭ്രമജ്ഞാനം) ഇല്ലാതാകുകയും ചെയ്യും.
അലാതചക്രത്തിന്റെ ഈ ഉദാഹരണം അദ്വൈതവാദികൾ സ്വമതസിദ്ധാന്തത്തിന് പ്രയോജനപ്പെടുത്താറുണ്ട്. മാണ്ഡൂക്യോപനിഷത്തിന് കാരികയെഴുതിയ ഗൗഡപാദാചാര്യൻ ഗ്രന്ഥത്തിന്റെ നാലാമത്തെ പ്രകരണത്തിന് അലാതശാന്തിപ്രകരണം എന്നാണു പേർ ഇട്ടിട്ടുള്ളത്. പരമമായ സത്യം അദ്വൈതമാണെന്നും അതിൽ വാസ്തവത്തിൽ ദ്വൈതം ഇല്ലെന്നും ദ്വൈതം ആധാരമായ അദ്വൈതത്തിൽത്തന്നെ അജ്ഞാനംകൊണ്ടു തോന്നുകയാണു ചെയ്യുന്നത് എന്നും സമർഥിക്കുവാനാണ് അലാതചക്രദൃഷ്ടാന്തം കൊണ്ട് ആചാര്യൻ ഉദ്ദേശിച്ചിട്ടുള്ളത്.
വർഗ്ഗം:വീക്ഷണ മിഥ്യകൾ
ലോറെൻസിയം
ഔദ്യോഗിക കണ്ടെത്തൽ
1961 ഫെബ്രുവരി 14ന് ആൽബർട്ട് ഗിയോർസോ, ടോർബ്ജോൺ സിക്ക്‌ലാന്റ്, ആൽമൺ ലാർഷ്,  റോബർട്ട് എം. ലാറ്റിമെർ എന്നിവർ ലോറൻസിയത്തിന്റെ കണ്ടെത്തൽ പ്രഖ്യാപിച്ചു. ബെർക്ലിയിലെ കാലിഫോർണിയ സർ‌വകലാശാലയിലെ ലോറൻസ് റേഡിയേഷൻ പരീക്ഷണശാലയിൽ വച്ചായിരുന്നു അത്. ഹെവി അയോൺ ലീനിയർ അക്സെലറെറ്റർ (HILAC) എന്ന ഉപകരണം ഉപയോഗിച്ച് കാലിഫോർണിയത്തിന്റെ മൂന്ന് ഐസോട്ടോപ്പുകൾ ഉൾക്കൊള്ളുന്ന മൂന്ന് മില്ലീഗ്രമ് പദാർത്ഥത്തിലേക്ക് ബോറോൺ-10, ബി-11 അയോണുകൾ കൂട്ടിയിടിപ്പിച്ച്കൊണ്ടാണ് ഇത് ഉൽ‌പാദിപ്പിക്കപ്പെട്ടത്.
ഇങ്ങനെ ലഭിച്ച 257103 ഐസോട്ടോപ്പ് 8~ സെക്കണ്ട് അർദ്ധായുസോടെ, 8.6 MeV ആൽ‌ഫ കണങ്ങൾ ഉൽസർജിച്ചുകൊണ്ട് ശോഷണം സംഭവിച്ചതായി ബെർക്ലി സംഘം അറിയിച്ചു. ഇതിന്റെ പേര് 258Lr എന്ന് പിന്നീട് തിരുത്തപ്പെട്ടു.
സംഘം പുതിയ മൂലകത്തിന് ലോറൻസിയം (Lw) എന്ന പേര് നിർദ്ദേശിച്ചു.
നാമകരണം
സൈക്ലോട്രാൻ കണ്ടെത്തിയ ശാസ്ത്രജ്ഞനായ ഏർണസ്റ്റ് ഒ. ലോറൻസിന്റെ ബഹുമാനാർത്ഥമാണ് അമേരിക്കൽ കെമിക്കൽ സൊസൈറ്റി ഈ മൂലകത്തിന് ലോറൻസിയം എന്ന് പേരിട്ടത്. ആദ്യകാലത്ത് ഉപയോഗിച്ചിരുന്നത് Lw എന്ന പ്രതീകമാണ്. 1963ൽ ഇത് Lr എന്നാക്കിമാറ്റപ്പെട്ടു. 1997 ഓഗസ്റ്റിൽ ഇന്റർനാഷ്ണൽ യൂണിയൻ ഓഫ് പ്യുവർ ആന്റ് അപ്പ്ലൈഡ് കെമിസ്ട്രിയുടെ ജെനീവയിൽ നടന്ന സമ്മേളനത്തിൽ ലോറൻസിയം എന്ന പേരും Lr എന്ന പേരും അംഗീകരിക്കപ്പെട്ടു. ഏക-ലുറ്റീഷ്യം എന്നും ഇത് അറിയപ്പെട്ടിരുന്നു. ചില നിർദ്ദേശങ്ങളുടെ അടിസ്ഥനത്തിൽ ഇതിന്റെ താത്കാലിക മൂലക നാമമായ അൺനിൽട്രിയം ഒരിക്കലും ഉപയോഗിക്കപ്പെട്ടിട്ടില്ല.
ഇലക്ട്രോണിക ഘടന
thumb|150px|left ലോറൻസിയം ആവർത്തനപ്പട്ടികയിലെ 103ആം മൂലകമാണ്. ഇതിന്റെ രണ്ട് രീതിയിലുള്ള ഇലക്ട്രോണിക ഘടനകൾ ഇവയാണ്:
ബോർ മാ‍തൃക: 2, 8, 18, 32, 32, 8, 3
ക്വാണ്ടം മെക്കാനിക്കൽ മാതൃക: 1s22s22p63s23p64s23d10 4p65s24d105p66s24f145d10 6p67s25f147p1
ഇതിന്റ ഇലക്ട്രോൺ വിന്യാസം [Rn]7s25f146d1 ആയിരിക്കണമെന്നാണ് ആദ്യകാല നിഗമനങ്ങൾ വച്ചിരുന്നത്. എന്നാൽ ഇലക്ട്രോൺ വിന്യാസം [Rn]7s25f147p1 ആയേക്കാമെന്ന് അഭിപ്രായങ്ങൾ ഉയർന്നിരുന്നു. അടുത്തകാലത്തായി ഇത് പരീക്ഷണത്തിലൂടെ ഏകദേശം സ്ഥിരീകരിക്കപ്പെട്ടു.
ലോറെൻസിയത്തിന്റെ ഐസോടോപ്പുകളും കണ്ടുപിടിച്ച വർഷവും
വർഗ്ഗം:മൂലകങ്ങൾ വർഗ്ഗം:ആക്റ്റിനൈഡുകൾ